Silje Lotus - Dagbog - Små historier fra min hverdag.\nGæstebog - Smid en hilsen :-)\nDagbog - Små historier fra min hverdag.\nBilleder 0-3 mdr.\nBilleder 3-6 mdr.\nBilleder 6-9 mdr.\nBilleder 9-12 mdr.\nBilleder af gaver fra barnedåb.\nMin mor er jo en travl og træt dame efter hun er begyndt på arbejde igen, så derfor er det et godt stykke tid siden der sidst er skrevet noget.\nJeg trives stadigvæk i dagplejen og har overlevet 14 dage i gæste huset, mens min dagpleje mor holdte ferie. Jeg leger meget med de andre børn, og får oplevet en masse ting. Min dagplejemor bor i hus med en stor have til. Jeg er meget glad for at være i haven, og det er ikke altid jeg vil med hjem når jeg bliver hentet hvis vi er ude. For at komme ud af dagplejemorens hus skal man ned af et trappe trin. Dette har jeg kravlet ned af mange gange, men efter 14 dage i gæste hus, havde jeg nok glemt det var der. Jeg valgte ihvertfald at slå en fin koldbøtte ud over det, så jeg fik en flot hudafskrabning i panden\nJeg er nu oppe på at have 10 tænder, så nu kan jeg tygge stort set alt.\nJeg bruger mine små ben rigtig meget efter jeg har lært at gå. Min mor og far snakker nogen gange om, om jeg lider af damp. Jeg gider nemlig ikke at ligge eller sidde stille i mere end 3 sek. ad gangen. Jeg har ikke damp, men har da ikke tid til at sidde stille, jeg skal jo opleve noget\nLige nu har vi ferie. Vi skal ingen steder, men jeg har alligevel oplevet meget på kort tid. Jeg har set en masse sjove dyr i zoo city sammen med min mor og far, vi har været på skole landbruget, vi har besøgt olde og så har jeg været i zoologiskhave med min mor, far og mormor. Det var smadder godt i zoologiskhave, men vi blev lidt uenige om hvilke lyde dyrene sagde. Min mor, far og mormor mente at alle dyrene sagde forskellige lyde, mens jeg mente at de alle sagde enten som en hund eller som en hest. I dag er jeg hos min mormor og skal sove der til imorgen. Fredag står den på hygge, og om aftenen hygge alene med far for mor skal ud og føjte. Weekenden går med afslapning. Mandag kommer den anden olde som er på besøg fra Bornholm. Tirsdag kommer Camilla og baby Berta. Torsdag tager far til det store udland for at se Formel1, så der skal jeg hygge med mor alene til tirsdag. Dog kommer min pap-faster Emelie ud og hygger med os, og mon ikke vi også finder på andre ting.\nKan i alle have en fortsat dejlig sommer\nSå har min mor endelige taget sig sammen til at få lagt billederne fra kameraet og over på computeren, så nu skal hun bare tage sig sammen til at ligge dem på siden her.\nJeg har det dejligt og stor trives i dagplejen. Vi hygger og laver en masse spændende ting. Jeg har været på biblioteket, på stor legeplads osv. Jeg nyder selvskabet med andre børn, og er helt sikker på de også nyder mig\nJeg har lige været syg Jeg har haft dårlig mave, opkast og feber. I kan tro jeg har haft det skidt og min mor og far har ikke vasket så meget tøj som de dage jeg var syg, siden den gang jeg var lille baby og gylpede i tykke stråler :-D Jeg var hjemme i en uges tid og og er nu tilbage i dagpleje igen. Jeg har været hjemme med min mor og far, og så var jeg så heldig at min farmor og Bjarne kom den sidste dag jeg var hjemme og passede mig. Det var smadder hyggeligt\nSå er jeg blevet et helt år :-D Jeg holde fødselsdag sidste lørdag med mange gæster, boller og min helt egen lagkage. Det var rigtig hyggeligt og jeg fik mange fine gaver. Tak til dem der var med til at gøre min dag god\nJeg har været i "gæstehuset" som er det sted man kommer hen når min dagplejemor er på ferie eller er syg. Min mor var ret nervøs for hvordan det ville komme til at gå, fordi jeg jo ikke havde prøvet det før. Men det gik selvfølgelig fint. Jeg hyggede mig så godt at jeg ikke sov formiddags lur de to dage jeg var der. Vi havde jo næsten sommer, så dagene gik med at være ude på den store legeplads og med at gå ture. Jeg er enormt glad for den store sandkasse og gyngerne. De har også en bakke man kan kravle meget hurtigt ned ad, og når jeg gør det er de bange for jeg vælter, hvilket er fjollet for jeg vælter jo ikke. Der er små hvide blomster i græsset, eller det var der, jeg har nemlig snart plukket dem alle samme :-D\nJeg har haft besøg af min mormor mens min mor og far var til deres første forældremøde. De syntes det var meeeget kedeligt, så nu må vi se om de skal det igen. Og så har jeg haft besøg af min farmor mens min mor og far var til konfirmation. Farmor havde gaver med og dem er jeg glad for, tak farmor\nI kan tro det går fint i dagplejen. Jeg trives og er glad for min dagplejemor Jeg har haft en del hele dage der ned nu, og det er gået fint. Jeg er meget træt når jeg kommer hjem, så den står på hygge, tidlig aftensmad, muligvis et bad og så i seng. Min mor og far syntes ikke de har så meget tid med mig, men de skal ikke brokke sig, jeg har jo været sammen med dem hver dag (næsten) det sidste år, så det er på tide de lære at klare sig selv!\nJeg har været til min 1 års vaccination, og det klarede jeg jo selvfølgelig også rigtig flot. Jeg blev ked af det da jeg blev stukket, men holdte hurtigt op igen. Når man så er blevet vaccineret, skal man sidde og vente 10 minutters tid hos lægen, så de er sikre på man kan tåle vaccinationen. De 10 min. brugte jeg på at charmere alle de gamle damer i venteværelset... Hvad skal man ellers bruge tiden på? :-D Jeg blev ikke syg og dårlig, men fik høj feber om natten og måtte blive hjemme fra dagpleje, da jeg stadigvæk havde høj feber dagen efter. Dagen hjemme brugte jeg med min mor og mormor, og jeg fik fine ting igen Tak mormor.\nI weekenden skal vi holde min fødselsdag, og der komme en del gæster og fejre mig. Det glæder jeg mig til. Og jeg glæder mig til lagkage, boller og gaver Jeg håber vi får en dejlig dag alle sammen.\nSå er der sket lidt igen. Jeg har sovet hos min farmor helt alene for første gang, og det gik smadder fint. Vi hyggede os rigtig meget, og farmor har sagt jeg godt må komme igen, og at jeg meget gerne må blive flere dage\nSå har jeg haft besøg af min farfar, hvilket var hyggeligt. Jeg har haft besøg af min "lille" kusine Emma, som faktisk er ved at være større end mig\nJeg har nu været alene to gange i dagplejen. En dag hvor min mor hentede mig efter frokost, og en dag hvor jeg var der til ved tre tiden. Det gik rigtig fint begge dage. Jeg var glad og tilfreds det meste af tiden og ville gerne bruge dagplejemoren som hjælp når der var noget. Det er også gået fint med at være sammen med de andre børn syntes jeg I dag har vi så været på besøg i legestuen for at se den og se de andre børn og dagplejemødre. Der var godt nok mange børn og min mor er meget spændt på hvordan det kommer til at gå. Min dagplejemor mente ikke det ville blive noget problem, for jeg kravlede bare rundt mellem de andre børn og hyggede mig uden problemer\nI dag har jeg også været ude og hygge med min mormor og mor. Vi har sendt far til Jylland med arbejdet, og efterfølgende kørte vi først i legestuen, og så til mormor. Vi har været ude og spise, shoppe og så har vi spist aftensmad hos mormor. Jeg har fået en masse fint nyt tøj, en flot taske og noget legetøj af min mormor. Mange tak mormor, og tak for en rigtig hyggelig dag\nEr jeg started i dagpleje. Eller min mor er ved at køre mig ind, så hun har været med mig og skal det lidt endnu. Min far har også været med en tur der nede. Jeg tror godt jeg kan lide at være der, og min far og mor er glade for dagplejemoren. Jeg skal prøve at være der nede alene på onsdag, og mon ikke det kommer til at gå meget godt\nSå har jeg altså fået mig tre tænder. Jeg mente ikke een kunne gøre det, så kunne lige så godt få tre på en gang. Det gjorde ondt den ene aften og jeg var ret utilfreds, men jeg klarede det\nJeg har haft en farmor hygge dag her hjemme, hvilket jeg syntes ret godt om. Faktisk så godt at jeg skal prøve at sove hos min farmor på torsdag. Min mor er ret spændt på hvordan det kommer til at gå, men jeg er sikker på det kommer til at gå helt fantastisk\nEn lille opdatering her hjemme fra.\nVi er godt på plads i den nye lejlighed og mit værelse bliver smadder fint\nMin onkel Mike er tager på 3 måneders tur til udlandet, så er spændt på om jeg kan kende ham når han kommer tilbage\nJeg kan nu klappe med mine små hænder og jeg er begyndt at give slip på de ting jeg holder mig oppe ved, når jeg står. Jeg er også begyndt at gå med min gåvogn selv, men den er ikke sød ved mig, for den køre fra mig :-D\nPå besøg hos min dagplejemor...\nI dag har min mor og jeg været på besøg i den dagpleje jeg skal gå i. Det er hos en smadder sød dame der har været dagplejemor i 32 år, så min mor er sikker på hun nok skal gøre det godt og passe godt på mig\nJeg klare besøget rigtig fint. Og dagplejemoren og den dame der var med fra kommunen var ret så imponeret over hvor nysgerrig og glad jeg var i de timer vi var der. Der er 2 piger på min alder og en dreng der er lidt ældre, så det skal nok blive spændende. Jeg skal starte d.2/4-12 og de første dage skal min mor være med mig Det hele bliver meget spændende og nyt, men vi glæder os alle meget.\nSå er vi flyttet!!\nVi er nu ved at være helt på plads i vores nye lejlighed. Og jeg har fået mig mit eget værelse :-D Der er meget mere plads at bevæge sig på, hvilket jeg benytter mig ret meget af. Jeg har fundet på en sjov lej med Tyson. Jeg kravler og klapper lidt i gulvet, og Tyson springer frem og tilbage foran mig... Det er virkelig sjovt :-D Jeg har haft lidt svært ved at sove efter vi er flyttet, men måske laver jeg snart det om. (Det håber min mor og far ihvertfald.)\nJeg kravler rigtigt nu... Juuuuhuuu :-D Og så er jeg blevet god til selv at sætte mig op og til at rejse mig op af ting. Jeg stille mig rigtig tit op af sofabordet, det er dog ikke altid jeg kan huske hvordan jeg kommer ned igen. Og hvis jeg ikke kan huske det bliver jeg bare sur og så kommer min mor eller far og hjælper mig\nJeg har sovet hos min mormor i denne weekend. Min mor skulle holde fødselsdag for sine veninder og min far skulle ordne ting i den nye lejlighed. Det var smadder hyggeligt hos mormor. Jeg sov hele natten og sov længe. Men mormor er jo lidt fjollet, hun tror jo at jeg vågner 100 gange om natten, så hun sover ikke så godt. Men mormor... Jeg er blevet stor og jeg sover hele natten nu (Det mener min mor ihvertfald at jeg gør)\nVi flytter på lørdag efter planerne. Men når jeg kigger mig omkring, ser det bestemt ikke ud som om vi skal flytte så snart. Min mor og far er ved at have lidt travlt :-D\nMin mor har haft fødselsdag og er nu blevet 25. Sikke en gammel krage. Jeg var syg på hendes fødselsdag, men er frisk nu Jeg nåede dog lige at smidte min mor og far, så nu er de sløje.\nVi har fået nøglerne til vores nye lejlighed. Vi troede alt var ordnet og klar til indflytning... Men snydt. Så denne weekend står på maling og rengøring. Min mor og far har malet og gjort rent i dag og min mormor har underholdt mig og alle hundene. Det bliver rigtig fint og de er hurtige. De håber at de kan nå at blive færdige med at male lejligheden imorgen. De har fået Sebastian til at komme og hjælpe, så det burde kunne nås\nJeg glæder mig til at se det færdige resultat og til vi flytter ind sidst på måneden\nSå blev det Februar..\nOg min mor er ikke den hurtigste. Men her kommer en lille opdatering.\nJeg vejer 8 kg. og er 68 cm. lang. Jeg kravler (på min helt egen måde, men jeg kommer frem) jeg er begyndt at rejse mig op af ting, jeg er en bestemt lille dame og så er jeg glad for musik.\nJeg er started til "Babymusik" med min mor. Det er smadder hyggeligt. Der er nogle andre mødre med deres børn (på min alder) og vi synger sange, danser og spiller musik. Jeg er helt vild med at slå på tromme og så kan jeg godt lige når damen spiller klaver\nJeg sover igennem næsten hver nat, men driller stadigvæk min forældre en gang imellem. De skal jo ikke have det for nemt :D\nForleden havde jeg besøg af min farmor og i dag havde jeg besøg af min mormor og "pop"-morfar. Jeg syntes det er dejligt at få besøg af "de gamle".\nVi skal snart flytte. Vi flytter i en større lejlighed samme sted som vi bor nu. Det gør at jeg får mit eget værelse og meget mere plads at lave ballade på Både far og mig glæder sig til vi ikke skal dele værelse mere.\nMin mor har sagt hun vil ligge nogle nye billeder ind, så hold øje\nMin mor er jo ikke den hurtigste. Men her er en lille opdatering\nJeg kan kravle, må spise alt mad og drikke mælk, vejer 7400 g. og er 66 cm. lang, har smagt jord fra potteplanten og rugbrød for første gang, piller i alle de ting jeg ikke må og så er jeg jo som altid sød og i godt humør.\nNu glæder jeg mig til nogle hyggelige dage med familien med god mad, gaver og hygge\nMin mor er liiiidt doven...\nDet er ved at være et stykke tid siden min mor har skrevet noget, så nu har jeg sagt hun skulle!\nJeg har haft besøg af farmor, sovet hos mormor, besøgt onkel Jesper og Pernille, haft besøge af onkel Mike og Maja, Denise, Michelle og mange andre. Jeg har også været til barnedåb hos lille kusine Emma. Hun klarede dagen smadder fint. Så har jeg været på besøg hos min oldemor og bage julekager. Så har jeg mødt min anden oldemor for første gang, og hun var en rar dame. Jeg har haft besøg af nabo Emma et par gange og jeg har besøgt hende. Jeg har også haft besøg af mødregruppen, og det var hyggeligt.\nJa i kan jo se jeg oplever en masse\nUdover en masse oplevelser, er jeg blevet en rigtig haj til at vende mig fra ryg til mave og tilbage igen. Jeg er begyndt at hive mig frem for at nå tingene, og det vare ikke længe før jeg kravler. Jeg skal bare lige finde ud af jeg kan bruge mine knæ til noget\nI aften skal jeg hygge mig med min far, for min mor skal ud og føjte med tøserne. Det bliver smadder hyggeligt og måske får vi besøg af Sebastian\nImorgen er det første søndag i advent og jeg skal åbne en gave fra min farmor, hvilket jeg glæder mig til\nSå er der godt nok sket lidt igen Jeg har jo været i Lalandia i Billund og det var helt fantastisk! Jeg kunne rigtig godt lide at bade og syntes det var meget sjovt at hoppe i vandet så det plaskede om ørene på mig. Mine forældre havde regnet med jeg ville blive lidt utilfreds med larm og mange mennesker, men jeg blev det faktisk kun i omklædningsrummet når de andre små børn var det. Vi boede i en smadder fin hytte og vi skal helt sikkert en tur der hen igen Når nu vi var i Jylland, skulle vi da også et smut forbi Viborg og besøge Conny, Lars og Carlina. Vi fik god mad og hyggede os meget. Jeg fik lov til at tage mig en lur i Conny og Lars kæmpe store seng. Michelle var med på tur, hvilket var smadder hyggeligt\nJeg er begyndt at få en masse forskelligt mad og det er sjovt. Noget af maden spiser jeg uden problemer og andet vil jeg ik rigtig spise. Min mor siger jeg skal og bliver ved med at prøve, og det ender jo nok med jeg giver mig en dag\nJeg har haft besøg af sundhedsplejersken og vejer nu 7100 og er 63 lang. (Jeg er åbenbart skrumpet 1 cm.) Hun syntes jo som altid jeg var sød, og hun var imponeret over hvor stiv jeg var i kroppen når jeg stod. Men hvad havde hun dog regnet med? Jeg har da ikke tid til at ligge stille på gulvet og glo.\nSå har min far og mor været på lagersalg og jeg har fået helt vildt meget nyt tøj Imens de var på shopping det ene sted, var jeg hos farmor og Bjarne. Det var smadder hyggeligt.\nI dag har jeg så været til rigtig fotograf. Enden jeg blev sat foran kameraet smilede jeg rigtig meget til den søde fotograf, men da jeg så blev sat gad jeg ikke smile mere. Damen prøvede med en masse lyde og viftede med en masse sjove ting, men det virkede ikke. Så prøvede far at få mig til at smile og det virkede lidt. Trods lidt problemer med smil, kom der nogle gode billeder ud af det\nSå er der nyt.\nTand nr. 2 er kommet for en lille uges tid siden. Så nu er jeg smart med 2 stk. fortænder i undermunden Jeg har været i sommerhus med min mor igen for at hygge med min mormor og "pop"morfar. Det er dejligt at komme lidt væk hjemmefra og så er det altid dejligt at være i selvskab med mormor. Min barnevogn punkterede mens vi var i sommerhus. Vi troede den var punkteret da vi havde kørt i alle stenene på stranden eller efter en tur på en af de mange grusstiger, men nej. Den var punkteret fordi der var kommer en tegnestift op i dækket. Hvor uheldig kan man være!! Jeg har også været til fødselsdag hos min oldefar. Han blev 85 og han holder sig godt. Til hans fødselsdag mødte jeg noget familie jeg ikke havde set før, hvilket var meget sjovt. I går var jeg med min mor og far til Halloween i Tivoli. Jeg syntes det var mægtigt, men min mor og far blev skuffet. (Jeg lå selvfølgelig også bare nede i min barnevogn og hyggede.) I dag har jeg haft besøg af farmor og Bjarne. Det var smadder hyggeligt. Jeg håber snar at se dem igen På tirsdag skal jeg til Lalandia i Billund med min far, mor og Michelle. Det bliver en vild oplevelse, og min mor og far er meget spændte på hvordan jeg tager det. Mens vi er i Jylland, tager vi lige et smut til Viborg og besøger Conny, Lars og Carlina, og det glæder vi os til\nSå gik weekenden...\nDet har været en god en af slagsen. Jeg har haft besøg af min mormor, besøgt min farfar og besøgt min farmor. Jeg er igen blevet glad og tilfreds, og det er mine forældre meget glade for. Nu mangler de bare, at jeg begynder at sove helt om natten igen Så har jeg fået frugtmos for første gang. Det var en blandet fornøjelse. Jeg lavede nogle sjove ansigter og ville ikke spise så meget. Min mor tror det er fordi det smagte lidt surt, og jeg tror hun har ret\nA av av...\nJeg har fået min første tand Jeg holdte min far vågen en times tid natten til mandag, og har været lidt "slatten", men ellers har klarede jeg det rigtig godt Så har jeg haft lidt mave problemer fordi jeg jo er begyndt at få grøntsagsmos, men det er også ved at være på plads.\nSå har jeg været til 5 mdr. undersøgelse i dag. Jeg vejer 6600 g. og er 64 lang, så jeg vokser som jeg skal Jeg blev også vaccineret til undersøgelsen og det klarede jeg rigtig flot. Jeg græd lidt, men slet ikke lige så meget som sidste gang Så nu håber min far og mor bare på at jeg heller ikke bliver syg denne gang.\nOven på alt det onde, har jeg været i sommerhus med min mor. Mormor er i sommerhus med "pop"-morfar i denne her uge, og mor og mig kørte op til den mandag og blev til onsdag mens far var i Jylland. Det var smadder hyggeligt. "Pop"-morfar var kun i huset mandag, så de andre dage var der tøse hygge Vi var ude på nogle gode gå ture. Bl.a. en tur til Gilleleje havn og havet. Det var godt nok spændende Om 14 dage tager vi afsted igen.\nNu er det jo ikke fordi vi oplever det store for tiden, men der sker da lidt Jeg får jo grød om formiddagen og det er jeg enormt glad for. Og så er jeg begyndt at få grøntsagsmos om eftermiddagen og det er jeg også virkelig glad for. Jeg spiser og spiser og kunne sagtens spise mere end den "lille" portion jeg gerne må få. Men nu er det jo sådan, at når man begynder at få en ny form for mad, giver det mave problemer Min mor er ved at være godt træt af at skifte lorte bleer og jeg er træt af at have ondt i maven!! Ellers går tiden med hygge. Vi nyder blandt andet det sidste varme vejr de her dage med gode ture i skoven men den lille Tyson\nSå er der lagt en masse billeder ind af dåben og af gaver. Der kommer nok lidt flere af det hele i nærmere fremtid\nSilje Lotus Foli\nSå skete det. Jeg fik mit navn. Jeg hedder nu officielt Silje Lotus Foli. Jeg blev lørdag d.17 september døbt i Farum kirke. Det klarede jeg smadder flot. Det samme gjorde min onkel Jesper der skulle bære mig. Efter kirken havde min mor og far inviteret gæster til at komme og fejre mig. Vi holdte fest i fælleshuset på Ryttergårdsvej i Farum. I kan tro min far og mor havde pyntet det hele fint. Vi fik mad ude fra i form af buffet, og det var smadder dejlig mad. Til kaffen fik vi en rigtig fin dåbskage og chokolade. Jeg fik mange virkelig flotte gaver, og mine forældre er meget beæret over de ting folk er kommet med. Så tak på deres vegne Jeg klarede dagen med mange mennesker rigtig godt. Mine forældre havde aftalt hjemmefra at jeg ikke skulle sidde hos så mange mennesker, men det kom jeg til alligevel, og jeg gjorde det uden problemer Alt i alt, var det en vidunderlig dag. Jeg siger tak til mine forældre for at have gjort dagen så speciel. Og tak til alle gæsterne der også var med til at gøre dagen speciel og tak for gaverne.\nSå er det i dag det sker. Jeg skal døbes og have mit navn sådan rigtig. End til videre er dagen gået som mine forældre godt kunne tænke sig, og jeg vil gøre mit bedste for at resten af dagen også kommer til at være nem. (Vil dog have lov til at være lidt på tværs) Min mor er den stressede og nervøse her hjemme i dag, mens min far tager det mere stille og roligt. Han har sagt til min mor, ret mange gange nu, at det hele nok skal gå og at der ikke er noget at være nervøs over. Jeg håber vi alle får en god og festlig dag.\nDer er sket en del ting de sidste par dage. Jeg har været på besøg hos min oldemor, hvilket var ret hyggeligt. Jeg fik mig en god lur i hendes seng\nSå er jeg begyndt at få grød. Jeg tror jeg syntes det er okay at spise, men jeg skal godt nok lige vende mig til at det er noget andet jeg får i munden end min dejlige mælk. Min mor og far syntes jeg gør det rigtig godt\nSå kan jeg vende mig fra ryggen og om på maven, både til højre og venstre side. Jeg syntes det er smadder sjovt. Nu skal jeg så bare finde ud af hvordan jeg kommer tilbage på ryggen. Jeg er også blevet enormt god til at stå på mine ben. Når min mor eller far trækker mig i armene, så hiver jeg mig faktisk selv op og stå.\nI dag skal jeg til fødselsdag hos min onkel Mike, for han fylder 20 år. Så 100 gange tillykke til ham\n... Har vi haft besøg af præsten. Det gik fint og vi ved nu hvordan det hele kommer til at foregå, fra start til slut. Vi glæder os meget til den store dag, og jeg glæder mig til at få mit navn sådan rigtigt Præsten holdte mig og jeg syntes han var smadder sød. Han fortalte at kirken er ved at blive renoveret, og at der ikke er noget orgel den dag jeg skal døbes. Det betyder at når der skal synges og der skal musik til, bliver det på klaver eller keyboard. I kan tro vi er spændte på hvordan det kommer til at lyde, og det var præsten også Der er 2 eller 3 andre der skal døbes den dag, så vi håber at alle dem der kommer til kirke kan være der.\nSå var hun her igen...\nSå har vi haft besøg af sundhedsplejersken Jeg vejer 6 kg. og er 62 cm. lang Hun fik mig til at gøre en masse forskellige ting og jeg gjorde dem alle udemærket. Hun var imponeret over at jeg næsten kan vende fra ryg og om på maven allerede. Men jeg er jo dygtig Hun syntes også mit smil var skønt pga. mine smilehuller, så jeg smilede en del til hende, dog kun til hun valgte at kommentere mit røde hår!!\nMin mor og far har fået lov til at begynde at give mig grød ved siden af min mælk, og de glæder sig. De har allerede købt det første grød til mig og jeg tror jeg skal smage det første gang på onsdag.\nImorgen kommer præsten for at tale om min dåb. Min mor og far har travlt med at få det sidste på plads til dåben, så de glæder sig til besøget.\nI dag har jeg haft besøg af min farmor og Bjarne. Det var som altid smadder hyggeligt at se dem. Der går desværre lang tid imellem, så jeg er glad når jeg ser dem Min farmor havde min dåbskjole med i dag og den er rigtig fin. Jeg glæder mig til at have den på i kirken, når jeg skal døbes. Nu er det jo sådan at jeg har en kreativ farmor, og hun har lavet pynt til min dåb. I kan tro det er flot. Jeg glæder mig til den dag jeg skal døbes. (Det mener min mor ihvertfald.)\nJeg er blevet en stor baby og sover nu hele natten. Jeg har de sidste par nætter sover mellem 9 - 11 timer i træk. I kan tro mine forældre er glade for mig, når de vågner om morgenen\nI går var jeg til fødselsdag hos min oldemor. Vi var på Lynge kro og spise god mad. Jeg underholdte hele selvskabet med min mange sjove og høje lyde. De syntes alle sammen jeg var så skøn Min olde havde lovet at jeg måtte få alt det sodavand jeg kunne drikke, men jeg måtte ikke få noget for min mor. Kedelig mor jeg har Olde havde en god aften og var glad for min mor og far havde taget mig med.\nHygge hos mormor...\nI fredags kom min mormor og hentede mig og tog mig med ned til min pap oldemor. Jeg hyggede mig ret så meget der nede. Efter besøget tog jeg med min mormor hjem, for jeg skulle sove hos hende. Jeg sov mange timer, så min mormor også fik sovet. Søndag hyggede jeg nogle timer før min far og mor kom. Vi blev alle sammen og spiste hos min mormor, for hun havde nemlig lavet frikadeller Efter vi havde spist, tog vi hjem. Jeg var godt nok træt, så det var dejligt at være hjemme igen.\nI går tog min far og mor mig med til lægen. Jeg var glad og smilede pænt til lægen, for jeg er jo høflig Men det viste sig at være noget værre noget de havde taget mig med til. Jeg skulle have min 3 mdr. vaccination. Den søde sygeplejerske der skulle stikke mig, var ikke meget for det fordi jeg var så glad og hun vidste jeg ville blive ked af det. Hun sagde til min far og mor at jeg nok ikke ville sige så meget til den første vaccination, men at det nok skulle komme ved nr. to. Men i kan tro jeg græd ved den første. Og da jeg så endelig holdte op med at græde, skulle jeg have nr. to Det gjorde meget ondt og jeg græd meget længe. Min forældre syntes det var meget hårdt at se mig så ked af det, for det er de jo ikke vant til. Jeg holdte først op med at græde da jeg faldt i søvn i min fars arme, 15-20 min. efter jeg var blevet stukket. Jeg tog mig en god lang lur, og da jeg vågnede var min far og mor spændte på om jeg havde fået feber. De målte min temperatur og der var ingen ting. Jeg var glad og tilfreds De målte den 3 gange mere i løbet af aftenen og min temperatur nåede "kun" op på 38,4, og jeg var stadigvæk glad og tilfreds. Min mor og far er meget stolte af mig! Tænk at jeg overhovedet ikke blev syg eller pylret af vaccinationerne.\nSå er det igen blevet hverdag..\nMin fars ferie er slut.. Øv Men vi har hygget os rigtig meget i hans ferie. I sidste uge var vi i Jylland fra søndag aften til onsdag. Vi boede på det hotel min far plejer at bo på når han er i Jylland og arbejde. Hotellet lå i Randers og vi havde udsigt udover en stor del af byen. Der stod sol ind på vores værelse fra morgenstunden af, så min mor og far mente at det var lige så varmt som at være syd på... Ja det ved jeg jo ikke noget om, for der har jeg ikke været endnu Vi oplevede en masse ovre i det mørke Jylland. Vi var i Mønsted kalkgrupper. Det var flot men koldt, kun 8 grader. Så var vi på familie besøg i Viborg hos Conny, Lars og Carlina, hvilket var smadder hyggeligt Vi nåede også en tur til Aalborg zoo som var en smadder god zoo. Der var mange flotte dyr, bla. en kæmpe kæmpe løve, en kæmpe kæmpe tiger og en kæmpe kæmpe giraf. Da vi var på vej ud af zoo, gik der pludselig lidt panik i nogle mennesker. Det vidste sig at være fordi bavianerne var sluppet ud, så i kan tro min mor fik fart på med at skulle ud. På vejen hjem om onsdagen, kørte vi en tur til Vejle for at spise noget frokost og hygge os lidt. Meeeen... Min mor og far mente det var en enormt god ide at gøre et stop ved et Elvis museum i Randers først. I kan tro de fik lange næser. Det var enormt dyrt i forhold til hvad de havde at byde på. Da vi ramte Sjælland gjorde, vi et stop hos min farmor. Hun var som altid glad for at se mig Vi havde en hyggelig aften hos hende og Bjarne. Vi var meget trætte og glade for at være hjemme igen da vi endelig kom det. Resten af min fars ferie gik med at rydde op og smide ud. Så der er også sket lidt her hjemme\nI onsdags var jeg en tur i Knuthenborg safaripark med min far, mor, farfar, hans kone og hendes søn Jeg hyggede mig gevaldigt, og fik lov til at sidde foran med min mor. Vi så en masse dyr (eller de "voksne" gjorde) og havde en dejlig dag. Vi sluttede af med at spise noget god mad et dejligt sted i Farum Min far og mor syntes jeg havde været helt vidunderlig at have med fordi jeg ikke brokkede mig eller fandt på andet ballade. Meeen.. De skulle ikke have det for let, så om natten gad jeg da ikke at sove! De mener at jeg nok har fået for mange indtryk. Nå men jeg sov det meste af torsdagen, kun afbrudt af et besøg hos min oldemor. Hun var som altid glad for at se mig Fredag var vi så hos min pap-oldemor til fødselsdag for pap-oldefar. Det var smadder hyggeligt. Og jeg fik en ny fin kjole, importeret direkte fra USA En fin hvid Ralph Lauren kjole som jeg kan passe når jeg bliver lidt større. Tak til Gitte og Josephine\nJeg elsker min far...\nI går kom min far hjem fra Formel1 og i kan tro jeg har savnet ham. Jeg smilede over hele hovedet da jeg så ham, og han gjorde det samme da han så mig. Meeeen... Min far er blevet syg Der havde været rigtig dårligt vejr og meget koldt i Tyskland. Men selvom min far var sløj og træt, gad han godt at lege med ham. Han er den bedste far man kan ønske sig\nSå har jeg været på weekend hos min mormor. Det har været smadder hyggeligt Min mormor er en træt mormor nu, for jeg har ikke sovet så meget om natten som jeg plejer, og så kan mormor ikke sove for alle mine lyde. Mormor har lavet pusleplads til mig på køkkenbordet, og der er jeg blevet bedste venner med en flaske opvaskemiddel og billedet på en pose hundekiks Mormor har mange fine ting og jeg elsker at være der.\nJeg har sovet 9 timer i nat, så min mor og far var meget glade da de stod op i morges Sundhedsplejersken siger at det ikke er normalt og at man plejer at sige "børn kan sove når de kan løbe". Så min fars og mors nye projekt er at lære mig at gå så jeg kan komme til at løbe og derfor sove :-D\nJeg har været i mødregruppe i dag med min mor, de andre børn og deres mødre. Det er smadder hyggeligt. Jeg blev vejet og målt af den søde sundhedsplejerske. Jeg vejer 5360 g. og er nu 58 cm. lang. Jeg vokser og vokser, og jeg har slet ikke tålmodighed til at vente på jeg selv kan en masse ting, så jeg er begyndt at blive irriteret når jeg ligger ned. Hvorfor også ligge, når man kan sidde op af ens far eller mor??\nDet er altid sværest første gang...\nSå er min mor igang igen. Hun havde lavet en hjemmeside til mig et andet sted, men det kostede en del og hvorfor betale, når man kan få en side gratis? Min mor er ingen haj til det her med hjemmesider, så i må have tålmodighed med hende. Hun vil gøre sit bedste for at der løbende kommer små historier fra min hverdag, billeder og andre ting her ind på siden. Hvis hun er heldig kan det være min far giver en hånd med Jeg håber i vil følge med i mit liv, da jeg er ret sikker på det kommer til at blive spændende.\n© 2018 siljelotus\nAntal besøg: 1953


‘Nymphomaniac – Director’s Cut’\nAf Jacob Ludvigsen, 02.09.14 kl. 08:21\nCharlotte Gainsbourg, Stellan Skarsgård, Stacy Martin, Shia LaBeouf, Christian Slater, Jamie Bell, Uma Thurman, Willem Dafoe, Mia Goth, Connie Nielsen, Jean-Marc Barr, Udo Kier\n325 min. (pause efter 145 min.)\nKører 11.-14. september i København, Aarhus, Aalborg og Odense\nSe 'Nymphomaniac' hos Blockbuster\nJamen Lars, bedst som man troede, du havde lavet en film om en sexafhængig, mere eller mindre forkvaklet kvinde uden sådan rigtigt at chokere, kommer du med din egen, ucensurerede udgave af ’Nymphomaniac’ og formår alligevel at få én til at dække øjnene, ikke – som ellers ventet – på grund af de eksplicitte sexscener, men med en langt mere tabuoverskridende scene.\nDet var ellers ikke med den helt store forventningsglæde, jeg så frem mod at skulle spendere en halv dag, fem en halv time, i biografen med en film, som jeg allerede havde set langt størstedelen af. Og det peger jo på det lidt nedslående ved lanceringen af Lars von Triers magnum opus: at man har stået igennem den af kommercielle hensyn nedbarberede version før mesterens egen, et slagkraftigt billede på, at kunst og kommers hænger uløseligt sammen for selv den største film-auteur.\nTrier laver dyre film, som skal kunne sælges verden over, også til de mest hænderne-over-dynen-blufærdige lande.\nMen nu er den her så. Den hardcore, eksplicitte, xxx-ratede, penetrationshungrende, blowjob-mættede udgave. Og, kom nu til sagen, var børnetimeversionen af ’Nymphomaniac’ så en kastreret Lille-Lars til sammenligning? Det korte svar (jeg skal, i Triers ånd, gøre det langt om et øjeblik) er ja, om end klipper Molly Malene Stensgaard og producer Louise Vesths elegant og ret umærkeligt formåede at tage halvanden time ud af den oprindelige film, så også producer’s cut kan nydes som det vittige, intelligente, legesyge, fabulerende storværk, ’Nymphomaniac’ i begge versioner er.\nIkke til husarerne\nTrier afskrev hurtigt sin forrige film ’Melancholia’ som en for pæn og sentimental sag, og lancerede i naturlig forlængelse ’Nymphomaniac’ som »en pornofilm«. Derfor var der – filmens mange dyder til trods – noget antiklimatisk ved et nedklippet resultat, der ikke ligefrem var bourgeoisi-pænt, men alligevel tydeligt tildækket. Det giver slet og ret mening, når nymfomanen Joe i Triers egen udgave utilsløret får den forfra, bagfra og fra siden. Kun i et reaktionært samfund vender en film om en kvinde, der defineres fuldkomment ved sin seksualitet, og hvis liv bliver et lidelsesfuldt miks af lyst, død, skam og synd, kameraet skyldigt væk fra sagens kerne.\n(Til husarerne: Det er også i denne udgave en elendig pornofilm, for de eksplicitte scener er stadig veldoserede – faktisk langt fra in your face-provokerende, men snarere inkorporeret glimtvist i filmen med en logisk naturlighed.)\nKun få af tillægsscenerne i den lange udgave føles uundværlige, og trods mere screentime forbeholdt Joes forhold til sin kærlige, træ-fanatiske far er det stadig den sidehistorie, som føles mest banal i sin psykologiserende demonstration af, hvordan Joe engang følte ægte kærlighed.\nAlligevel virker mammutversionen mere sømløs, mere flydende, og trods en spilletid, der får ’Ringenes herre’ til at virke som et interludium, keder man sig ikke et sekund. ’Nymphomaniac’ er ikke meditativt hypnotisk som ungarske Béla Tarrs maratonværker. I stedet serverer den et overdådigt langbord af forrygende optrin.\nDen nærmest punket energiske scene, hvor Joe og veninden B duellerer om at knalde flest mænd på en togtur. Den sublimt timede, pinlighedskomiske scene, hvor Uma Thurmans Mrs. H. tropper op hos Joe – sin mands elskerinde – med tre børn og et straight face. De modbydelige S/M-sekvenser med Jamie Bell som pertentlig sadist. Tarantino goes pervert-scenen, hvor Joe med sindsforstyrrende pågåenhed afslører en mand som pædofil. For slet ikke at tale om alle de små, finurlige filmiske indfald, fra den vittige penis-montage til Bachs polyfoni som programmeret lyst i splitscreen.\nDer er dog også blevet mere tid til at dvæle ved de små øjeblikke i samtalerne mellem den forslåede Joe (Charlotte Gainsbourg) og den intellektuelle asket Seligman (Stellan Skarsgård), og det slår én på ny, hvor nuancerede følelser begge skuespillere fremkalder, deres stillesiddende positur til trods.\nOg hvor filmens anden halvdel, der dedikeres Joes seksuelle nedtur, føltes en smule skøjtende i den korte version, er der her kommet mere kød på, bogstaveligt talt. Hvilket leder os frem til scenen, scenen, et af de mest grusomme par minutter i filmhistorien, som da nok skal vække opsigt i katolske Italien, hvor anden halvdel fik verdenspremiere i går. Joe foretager en abort på sig selv, på stuegulvet med kogte stålredskaber, og så lidt er overladt til fantasien, at vi med røntgenbilleder ser fosteret blive fjernet fra livmoren og dumpet på tæppet som en lille blodig kødklump.\nGiv os så den t-shirt!\nDet lyder ubærligt, og er det ved gud også, men føles alligevel mindre som provokation for provokationens skyld end diverse afskæringer i ’Antichrist’. Abortsekvensen er central, for den viser, hvordan Joe med vold og magt forsøger at få Seligman til at fordømme hende moralsk. Og hvordan Trier forsøger det samme med tilskueren, hvis pro-choice-holdning intuitivt rystes af de modbydeligt grafiske billeder.\nNetop dét er et af Triers vigtigste projekter med ’Nymphomaniac’. Han smider en række ideer i luften – om køn, racisme, pædofili, nazisme – der falder ned som stof til eftertanke. ’Nymphomaniac’ er vitterligt det tætteste, vi hidtil er kommet på et forstørrelsesglasblik ind i Lars von Triers geniale, men problemfyldte hjerne. Det er en legesyg og drilsk film, der lever op til sin erklærede ambition om at gå digresserende forfattere som Proust og Dostojevskij i bedene, men også en ordrig film, hvor det meste står på linjerne snarere end mellem, hvilket nok – sammen med versionsforvirringen – er én af grundene til, at filmen har vakt overraskende lidt debat sammenlignet med Triers øvrige film.\nDet antyder dog måske samtidig, at det er en af instruktørens mest modent udklækkede film, i hvert fald indtil det sidste minut, hvor Trier ikke kan modstå fristelsen for triersk at trække tæppet væk under enhver tilfredsstillende (han ville selv sige sentimentalt leflende) forløsning. Det virker – også ved andet øjekast – lidt plat.\nMen det rokker ikke ved, at alle bør unde sig selv at se ’Nymphomaniac’ i den form, landets største filmkunstner selv har modelleret. Om ikke andet kan man om kort tid tage et kapitel ad gangen på dvd eller vod, det egner filmen sig såmænd ganske glimrende til.\nOg giv så den lille skare af folk med små ti timers Trier-sexfilm i bagagen den ucensurerede t-shirt: »Jeg dobbeltpenetrerede Lars von Triers ’Nymphomaniac’«.\nLæs også: Lars von Trier laver ny, international tv-serie\nLæs også: Trier pønser på at lave actionfilm


Sådan opdaterer Facade af en Ranch-stil hus / Shareoflancaster.com\nLille sorte myrer på frugt træer & grøntsager\nNem Baseboard Installation\nHvordan man kan skære Outlet huller i gipsskillevægge\nSådan opdaterer Facade af en Ranch-stil hus\nRanch-stil hjem nød popularitet i 1950 ' erne langt ind i 1960 ' erne. Udover at være en-etagers huse, har disse lejligheder altid tre elementer, der definerer dem, ifølge arkitektonisk historiker David Bricker. Disse tre elementer er: livability, fleksibilitet og en uhøjtidelig karakter. Ranch huse har åben, luftige følelser, som strækker sig til den udendørs plads omkring hjemmet. Selv så ser mange ranch stil hjem dateret udefra. Selv hvis du ikke har råd til at remodel dit hjem, kan du stadig opdatere facaden på dit hus.\n•Tag vinyl sidespor den kommer på næsten alle ranch stil hjem og erstatte det med aluminium eller træ sidespor, eller endda beton fiberboard sidespor. Tilføjelse af cedertræ helvedesild til tag vil straks forvandle hjemmet.\n•Paint eller pletten enhver stentoner langs ydersiden af hjemmet til at give dem en ny og mere moderne look. For eksempel kunne du hvidtekalk stenene eller pletter dem en dyb rød.\n•Tilføj en veranda på forsiden af huset. De fleste ranch stil hjem har ikke denne funktion, der vil ændre udseendet af dit hjem.\n•Ændr det typiske landskab i din ranch stil hjem, som ofte består af en græsplæne med et par buske og træer til noget mere dynamisk. For eksempel, kan du tilføje en rock haven, en blomsterhave, topiaries og en dam eller brook.


Human in Balance 29/05/2019 20:00 - CPH Stage\nLedige billetter til den 29. maj kan købes HER som en del af eventet Ta’ i teatret med Therese Glahn.\nLive sang, pandelamper, videoprojektioner og dansere bringer mennesker, som vi kender dem, til live i forestillingen HUMAN IN BALANCE. Hovedpersonen er en gigantisk halv tons tung roterende vippescene. Den er et kunstværk i sig selv, og med danserne i perfekt balance på denne scene opstår magien med vilde stunts og ømme, svævende og sanselige møder.\nForestillingen sætter fokus på, at vi som mennesker skal genfinde balancen, men uden at give slip på bevægelsen og de skæve og overraskende stunts, som er livets salt. Dansernes bevægelser på den roterende og vippende scene iscenesætter og tydeliggør, at de ting, man foretager sig, påvirker andre.\nEn skabelseshistorie, der gentænker mennesket.\nEVENT den 29. maj\nTherese Glahn er uddannet danser og startede sin karriere som danser, før hun blev skuespiller. Hun er vild med dans! Og den begejstring har vi bedt hende formidle videre til jer, publikummer.\nEr du lidt bange for moderne dans? Så får du hermed en introduktion, og er du trænet i genren, så er det bare at nyde selskabet og en fantastisk danseforestilling HUMAN IN BALANCE af Don Gnu (29. maj kl. 20). Køb billet til eventen HER.\nJannik Elkær (Instruktør)\nChristoffer Brekne (Lysdesigner)\nEvi Karsera (Danser)\nAlexia Nicolaou (Danser)\nFrederik Pors Jakobsen (Danser)\nPetras Lisauskas (Danser)\nAlice Carreri (Sanger)\nAlice Carreri\t(Komponist)


Ram Border Cafe & Sports Bar, Salem - Restaurantanmeldelser - TripAdvisor\nAlle restauranter i Salem Restauranter i nærheden af Ram Border Cafe & Sports Bar\nAlle aktiviteter i Salem Aktiviteter i nærheden af Ram Border Cafe & Sports Bar\nRam Border Cafe & Sports Bar, Salem\nUSA Oregon (OR) Salem Restauranter i Salem Ram Border Cafe & Sports Bar\nRam Border Cafe & Sports Bar\nNr. 275 af 462 Restauranter i Salem $$ - $$$\nAmerikansk, Bar, Pub 515 12th St SE, Salem, OR 97301-4034+1 503-363-1904Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 3,5 55 anmeldelserFremragende25 %Rigtig god40 %Gennemsnitlig23 %Dårlig9 %Frygtelig3 %18. oktober 2016“Yes you can watch a lot of sports here, get an ok drink and bad food”26. juli 2016“Wonderful Food and Staff”Lukket nusø - lø11:00 am - 12:00 amAlle åbningstider KØKKENER Amerikansk, Bar, Pub PRIS $$ - $$$VURDERINGER ServiceMadGod prisStemningPLACERING 515 12th St SE, Salem, OR 97301-4034Alle oplysninger Forbedr denne registreringEr denne restaurant familievenlig?Ja Nej Ved ikke Tilbyder denne restaurant takeaway?Ja Nej Ved ikke Tilbyder denne restaurant udendørsservering?Ja Nej Ved ikke Har denne restaurant parkering?Ja Nej Ved ikke Har denne restaurant en bar?Ja Nej Ved ikke Er denne restaurant egnet for børn?Ja Nej Ved ikke Er denne restaurant god til store grupper?Ja Nej Ved ikke Er priserne på denne restaurant i mellemklassen?Ja Nej Ved ikke Tager denne restaurant imod reservationer?Ja Nej Ved ikke Er denne restaurant god til frokost?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende14Rigtig god21Gennemsnitlig13Dårlig5Frygtelig2Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (22)Engelsk (55)Sprog Dansk (22)Engelsk (55)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJessie KFort Collins, Colorado245Anmeldt 19 oktober 2016 Ja, du kan se en masse forskellige sportsaktiviteter, får en ok drink og dårlig madMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejranger4441Salem, Oregon105Anmeldt 26 juli 2016 Dejlig mad og personaleHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMike DMonmouth, Oregon18966Anmeldt 10 oktober 2015 Det er en sports bar, men ...MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJimT353Fort Collins, Colorado11635Anmeldt 1 september 2015 Tæt på over Willamette-Univ. et sjovt sted.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\ngrannyjohnson531Dallas, Oregon8138Anmeldt 30 juni 2015 Go here if you have lots of timeGoogle Oversæt MereTak, grannyjohnson531 rickann5511Salem, Oregon4517Anmeldt 30 april 2015 fra mobile enheder Save your moneyGoogle Oversæt MereTak, rickann5511 Oregonianotliberal125Anmeldt 18 december 2014 Good beer, Good foodGoogle Oversæt MereTak, Oregonianotliberal Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAmynPepBothell, Washington299Anmeldt 23 oktober 2014 Perfekt beliggenhed!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNej055LavoniaDLos Angeles, Californien2919Anmeldt 27 maj 2014 God madHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMike P14153Anmeldt 18 maj 2014 Gammelt og slidtMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nOpdaterer listen... I nærheden Restauranter i nærhedenWord of Mouth655 anmeldelser 0,8 km væk Ram Restaurant & Brewery103 anmeldelser 0,02 km væk Sassy Onion103 anmeldelser 0,48 km væk Oregon Crepe Cafe & Bakery31 anmeldelser 0,88 km væk Seværdigheder i nærhedenOregon State Capitol281 anmeldelser 0,64 km væk Salem Public Library94 anmeldelser 0,99 km væk Bush's Pasture Park105 anmeldelser 0,79 km væk Elsinore Theatre65 anmeldelser 0,89 km væk Spørgsmål og svarFå hurtige svar fra personale og tidligere besøgende på Ram Border Cafe & Sports Bar.Bemærk! Dit spørgsmål vil blive offentliggjort på siden Spørgsmål og svar.Retningslinjer for indlægSendBekræftelse: Forbedr denne registrering\n515 12th St SE, Salem, OR 97301-4034 Placering:


PERSONAL | blogbykathrine\nIkke kategoriseret, MEMORIES, PERSONAL\nNÆSTE FERIE DESTINATION ER..\nEr stadig helt høj efter at have oplevet smukke og idylliske Italien, både fra de dårlige men også gode vinkler. Italien var fantastisk, og rart med en masse afslapning, og hygge. Vi skulle ikke tænke på et dyt, andet end at få noget mad, og se på en masse seværdigheder. Nu har jeg fået blod på tanden og derfor har vi allerede snakket om hvor næste ferie skal gå hen, og hvornår. Faktisk vil jeg allerhelst rejse væk i efterårsferien, men min SU rækker sgu bare ikke til det, og derfor må vi tage til takke med kolde Danmark, men det er også okay for mig. Når Danmark viser sig fra sin bedste side med sol, og ingen regn, så er det til at holde af igen.\nStorbyferie i det franske\nLige siden jeg har været lille, har jeg tænkt på et sted der vil gøre mig ovenud lykkelig for at besøge, og se med egne øjne i en uges tid eller to! Et sted hvor man kan få lov til at gå gaderne tynde med sine yndlings sneakers, og bare nyde og tage alle indtryk til sig. Det er ikke en ‘ferie’ som sådan, hvor det består af afslapning, for det er en storbyferie. Har i alle mine drømme gerne vil besøge det sted. Patrick og jeg snakker nemlig om at tage på en storbyferie til Paris i sommerferien 2018 bare ham og mig, da vi måske ikke er de bedste til at slappe af, når vi er unge og gerne vil ud og opleve en masse sammen. Vi overvejede at booke igennem dette www.airbnb.dk hvor man kan finde lejligheder helt ned til 200 bobs, altså for hver nat – men det er værd at kigge på, der er så mange fiiine beboelser og der er sikkert noget DU også kan lide.\nSå fra dagens dato, eller i hvert fald efter jul skal der lægges penge til side, så jeg har råd til at shoppe, se seværdigheder, drikke gode drinks og nyde et lækkert måltids mad på nogle af de fine steder (læs: måske ;-)). Jeg er helt høj, og er virkelig glad for at Patrick har lyst til at tage afsted med mig, og kører bilen helt selv, den lange vej.. Jeps, det bliver også en kør-selv for det kan vi rigtig godt lide. Jeg glæder mig allermest til at se Eiffeltårnet, og gå rundt i gaderne for at se stræderne, butikkerne og de dyre gader som jeg helt sikkert ikke får råd til at købe noget ved, men det er altså en oplevelse i sig selv. Jeg glæder mig! Min drøm om at se Paris går i oplevelse, og det er en kæmpe glæde. Nu håber jeg bare, at det med at spare op kommer til at gå glidende, for der skal altid penge til, hehe. Har i nogle gode tips til hotel, seværdigheder, madsteder, boder, shopping, eller måske bare en gade med de lækreste croissanter – så modtages de med kysmund!\nMit år | Året som er gået.\n15 stilfulde og tidsløse sofaborde\nSidste år var tankerne på en tur til Tyrkiet sammen med min kæreste Patrick, men den blev afblæst igen fordi vi ikke havde de vildeste penge at gøre med, og så fordi der var en masse terror som vi helst ville undgå, eller jeg var ligeglad da jeg trængte til lidt ferie og komme langt væk fra Hjørring, men det var ikke lige sådan at få det til at passe og få det til at fungere ordenligt. Men nu er vi tæt på sommerferien igen, og i år har vi også kigget på forskellige rejsedistantioner; Tyrkiet, Italien og har da også kigget lidt på Kreta. Men vi har dog ikke fundet noget billigt og godt som vi ville smide pengene efter.\nMen nu er distantionen endelig fast lagt og det bliver til en kør-selv ferie til Italien sammen med Patrick og hans familie, det glæder jeg mig utrolig meget til. I mit 21 årige lange liv har jeg en enkel gang været på Kreta og jeg knuselskede det, og har da virkelig lige siden drømt mig langt væk på rejser jeg vidste ikke ville kunne komme til at lykkes fordi mine penge er så små på en SU. Men i år har jeg lagt lidt penge til side, så jeg kan komme afsted og nyde hele 14 dage i Italien, det bliver fantastisk at komme ned og nyde varmen, og at kunne få noget sol på mine blege ben, og krop – det bliver det aller bedste i denne sommer, kan slet ikke få hænderne nok ned af glæde. I år skal jeg også ud at rejse, så behøves jeg ikke savle og blive misundelig på alle jer andre der rejser!\nJeg sidder allerede og planlægger hvad jeg skal have med, og hvad der skal købes inden afrejse, og der har jeg fundet ud af, at en ny kjole, nogle slips eller ballerinaer ville være helt fantastisk og en ny bikini, for sådan en har jeg ikke ejet i år vis, da jeg aldrig bruger tiden på at tage ud at bade. Det bliver en af de bedste sommerferier i mit liv, også fordi jeg skal være sammen med ham jeg elsker og hans fantastiske familie. Kigger også på billeder af Italien, indtil videre ved vi kun at det bliver en campingplads nede i Italien, ved Gardasøen, men hvornår er uvist endnu. Hvor går jeres ferie hen i år, fortæl fortæl?\nindeholder affiliate links Depend Day Depend blue Min flotte neglelak som jeg har på, den har den skønneste sommerlige farve, i love it!\nJeg har altid haft en fornemmelse om at jeg aldrig skulle hav min naturlige hårfarve tilbage, men da mit hår begyndte at knække og blive utrolig slidt, når jeg både farvede og fladet det, så må jeg ty’ til en anden metode en metode der måske for nogle bringer kæmpe glæde i deres øjne og for andre er det nok ikke så flot. Har valgt at få min egen hårfarve tilbage, den i ser oppe på billederne. Jeps jeg er rødhåret så det siger spar to altså. Nu skulle det være, og fylder 22 til Oktober, så er jeg sikker på at hårfarven er vokset helt ud, dog ville jeg ønske mit hår allerede ville blive sundt så det kunne vokse sig langt og naturligt, men det sker nok aldrig.\nBillederne er næsten lige taget på en varm og dejlig sommerdag med sol ind af vinduerne, og i får lov til at se mit køkkenbord der nærmest flyder, det er en hverdags ting herhjemme. Og så er min trøje også fyldt med Tino hår, som falder helt i øjnene sikkert på jer alle. Men jeg tror nok at min hårfarve skal gøre mig glad, selvom mobning har været hård ved mig, så glæder jeg mig bare til det lidt mere naturlige og sunde hår. Min kæreste sagde forresten til mig i lørdags at han synes min egen hårfarve så sundere ud oppe i bunden og der hvor det allerede er vokset ud, det er jo fantastisk – det er det jeg stræber højt efter.Faktisk synes jeg det er fedt når det røde skiller sig ved det blonde, det giver det fedeste sammenspil! Hvad synes i om min hårfarve? Hvilken hårfarve har i?\nER DET VOLDTÆGT? #metoo


Jordemødre: Kan det være rigtigt, at en fødende kvinde skal overlades til sig selv? - Kristeligt Dagblad\nNår jeg kommer sent ind til en kvinde i aktiv fødsel, kan jeg godt tage mig selv i at krydse fingre for, at barnet har det fint, fortæller jordemoder Kathrine Christiansen. Hun hører til de danske jordemødre, der mener, at travlheden har skubbet omsorgen ud af landets fødeafdelinger.\n6. september 2015, kl. 7:00\nMed aftalen for regionernes økonomi næste år er 50 millioner kroner øremærket til landets fødeafdelinger. Men det er langtfra nok til at sikre omsorg for de fødende, mener Jordemoderforeningens formand Lillian Bondo. Læs eller genlæs her fire jordemødres personlige oplevelser af, hvordan travlhed har skubbet omsorgen ud af landets fødeafdelinger\nI går faldt aftalen om regionernes økonomi for 2018 på plads, men jordemødre kalder 50 millioner til fødende for en lappeløsning. I den forbindelse beklager jordemoderformand Lillian Bondo samtidig, at kravet om øget produktivitet består. Læs eller genlæs denne artikel fra 2015, hvor Kristeligt Dagblad talte med fire jordemødre om travlheden på de danske fødegange.\nVandet er gået for 33 timer siden. Barnets hjertelyd er tydeligt påvirket.\nMen ingen kommer og hjælper den fødende kvinde. For hospitalets personale har alt for travlt med andre ting.\nHistorier som denne har flere nybagte mødre kunne berette om i medierne de seneste par år.\nKristeligt Dagblad har bedt fire forskellige jordemødre fortælle om deres hverdag på henholdsvis fødeafdelingerne på Rigshospitalet, Aarhus Universitetshospital og Nordsjællands Hospital.\nHvorfor har de travlt? Og hvilke konsekvenser har det - ikke bare for patienter, men også for personalet?\nDu kan møde dem her ...\nJeg krydser fingre for, at barnet har det fint\nKathrine Christiansen, 37 år, jordemoder på Aarhus Universitetshospital.\nI fredags oplevede jeg en kollega, som havde fri klokken 23, men som var nødt til at deltage i et akut kejsersnit. Bagefter ringede endnu en kvinde, som havde veer, og min kollega var nødt til at træde til, fordi der ikke var andre til at hjælpe. Hun endte med at tage hjem klokken syv om morgenen.\nVi kan som jordemødre bedre leve med, at vi har været der for de fødende, end vi har været der for os selv. Men det er ikke holdbart i længden - hverken for jordemødrene eller de fødende. Vi skal have mulighed for at kunne yde den faglighed, de fødende har krav på. Og ikke bare lige akkurat holde skruen i vandet, så ingen dør.\nKvinderne risikerer at ligge alene, når de er i aktiv fødsel. Det kan både være meget traumatiserende for kvinden, men det kan også have alvorlige konsekvenser for barnet, hvis vi ikke kan holde øje med, at alt foregår efter planen.\nDet sker, at vi kommer ind på fødestuen og kan høre, at barnet ikke har det godt. Når jeg kommer sent ind til en kvinde i aktiv fødsel, kan jeg godt tage mig selv i at krydse fingre for, at barnet har det fint.\nTravlheden skaber mistillid til jordemødrene\nLene Skou Jensen, 53 år, jordemoder på Rigshospitalet i København.\nI sidste uge var der vagtskifte, hvor der ud for et par af kvindernes navne var sat tomme, runde ringe. Det betyder, at der ikke var nogen jordemoder til at være hos dem, selv om kvinderne var blevet fulgt ned på fødestuen.\nDet er en uanstændig opførsel fra vores side, og det kan være hårdt at se på. Det endte med, at vi kaldte ekstra jordemødre på vagt.\nVi udskyder bare problemet, og så håber vi, at der på næste vagt ikke er så mange kvinder, som skal føde.\nDe faglige krav er vokset de 30 år, jeg har været jordemoder. Forventningerne til os er steget, og som noget nyt oplever vi stressramte kolleger, som bliver langtidssygemeldte.\nPå vores modtageafdeling møder du kvinder, som er blevet blevet tilbudt at få deres fødsel sat i gang, efter de er gået over tiden. De venter i timevis, hvorefter de tager hjem igen, fordi vi ikke har hænder nok til at klare det.\nMange kvinder og pårørende bliver vrede og kede af det, og det skaber mistillid til jordemødrene og systemet. Kvinderne spørger naturligvis om de i øvrigt kan regne med, hvad vi lover.\nTravlheden kan få fatale konsekvenser\nStina Kruse Skov, 35 år, jordemoder på Nordsjællands Hospital i Hillerød.\nPå jordemoderuddannelsen lærte jeg en masse om, hvordan man hjælper de gravide og fødende bedst, men da jeg kom ud i virkeligheden, var jeg nødt til at gå på kompromis med meget af det.\nVi kan ofte ikke have en jordemoder på stuen hele tiden, og det kan få fatale konsekvenser, hvis udviklingen fortsætter. Den kontinuerlige tilstedeværelse er vigtig og kan associeres med et mindre behov for smertelindring, kortere fødsler og bedre fødselsoplevelser.\nMange dygtige kolleger, som kun har været jordemødre i få år, siger op på grund af den øget travlhed.\nNogle gange når vi kun det mest nødvendige, og i konsultationerne er der sjældent tid til at spørge de gravide om deres bekymringer i graviditeten. På særligt travle dage er der ikke engang tid til at gå på toilettet eller spise sin madpakke.\nDa jeg startede som nyuddannet jordemoder på Hillerød, som ikke er et af de travleste fødesteder, besvimede jeg flere gange i min fritid, Jeg tabte mig 12 kilo på få måneder.\nVi vil ikke forlade kvinderne\nAnn-Birgitte Havelund Nielsen, 38 år, jordemoder på Aarhus Universitetshospital og næstformand i Jordemoderforeningen.\nDer ligger fødende, som ikke har nogen jordemoder til at tage sig af dem, og det ved man, når man som jordemoder sidder derhjemme, og telefonen ringer. Da jeg blev uddannet for 10 år var det engang imellem, at der var for travlt. I dag er det mere reglen end undtagelsen.\nVi vil ikke forlade kvinderne, og derfor ender vi med at arbejde over.\nMange kvinder oplever også, at de må deles om en jordemoder. Det truer sikkerheden, og det lever ikke op til vores standarder, for det er afgørende, at der er kontinuerlig tilstedeværelse af en fagperson.\nDet går som regel fint, men de gravide skal være overvåget, så man kan reagere rettidigt, hvis der sker ændringer i eksempelvis barnets hjertelyd eller ve-aktiviteten.\nArtiklen debatteres heftigt på Kristeligt Dagblads Facebook-side. Se, hvad brugerne skriver, og deltag i debatten nedenfor\nFødende kvinder, som bliver overladt til sig selv, og trætte jordemødre der arbejder over hele natten. Det er konsekvensen af nedskæringer på fødegangene, advarer jordemødre\nPosted by Kristeligt Dagblad on 6. september 2015\nJordemødre kalder 50 millioner til fødende for lappeløsning\nJordemoderlivet om ordentlighed og tid\nNår der er én jordemoder til 5000 kvinder\nKristen jordemoder nægtet arbejde på grund af sin religion\nFlere fødende kender deres jordemoder


The Palms Condos i Utila til Bedste Pris-garanti | Agoda.com\nSe alle 38 ejendomme i Utila.\nUtila, Utila, Honduras - Se på kort\nMere om The Palms Condos\nHvis du leder efter et godt beliggende hotel i Utila, så er The Palms Condos et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nThe Palms Condos tilbyder fremragende service samt alle de basale bekvemmeligheder der skal til for at nyde et skønt ophold. For gæsternes velbefindende tilbyder hotellet gratis trådløst internet på alle værelser, parkering, lufthavnstransport, grillfaciliteter, biludlejning.\nAlle hotellets værelser er indrettede med betænksomme bekvemmeligheder som garanti for uforlignelig komfort. Hotellets have giver dig idéelle muligheder for at slappe af efter en travl dag. The Palms Condos er det eneste sted, du behøver, når du søger kvalitetsindkvartering i Utila.


korte - 22. november 2006 | Feltet.dk\nFeltet.dk korte - 22. november 2006\n22. november 2006 06:420\n- 6-dages: Fire par på omgangshøjde i Ghent\n- Python Pro: Udvider til Norge\n- UIV Cuppen: Danskerne godt med fremme\n- Team Odense Energi: Kreutzfeldt og Ulrich forlænger\n- Odder CK: Sikre sig to store talenter\n- Lance Armstrong: Masser af uskyldige på dødsgangen\n- T-Mobile: Hippiebus til salg\n- Greg LeMond: Hårdere straffe til dopingsyndere\n- Roberto Heras: Mangler oplysninger om dopingprøve\n- Team CSC: Skriver kontrakt med Kolobnev?\n- Fuerteventura-Canarias: Skriver kontrakt med Iker Flores\n- Danielle Nardello: Har fundet en ny arbejdsgiver\n- Glud & Marstrand: Lasse Bøchman vender tilbage\n- Francesco Planckaert: Kontrakt med Flanders\n- Claus Michael Møller: Folk tror alligevel, vi alle er dopede\n- Paul Crake: Overført til Burwood hospital\n- Flexpoint: Forlænger frem til Beijing 2008\n6-dages: Fire par på omgangshøjde i Ghent\nIljo Keisse og Robert Bartko er i front efter førstedagen af seksdagesløbet i Ghent. Det tyke par vandt løbets første jagt, mens Danny Stam og Peter Schep vandt aftenens anden jagt. Det hollandske par kunne dog på ingen måde hente det tyske, der fører på point. Bruno Risi og Leif Lampater samt Isaac Galvez og Juan Llaneras er ligeledes på omgangshøjde med det førende par.\nDanske Marc Hester og makkeren Marco Villa er allerede to omgange efter. De får naturligvis mulighed for revanche her til aften, på løbets andendag.\nDen samlede stilling efter tirsdagens konkurrencer\n1 Iljo Keisse (BEL) - Robert Bartko (GER), 77 p.,\n2 Danny Stam - Peter Schep (NED), 54 p.,\n3 Bruno Risi (SUI) - Leif Lampater (GER), 49 p.,\n4 Isaac Galvez - Juan Llaneras (SPA), 26 p.,\nEn omgang efter:\n5 Franco Marvulli - Alexander Aeschbach (SUI), 63 p.,\n6 Andreas Beikirch - Sebastian Frey (GER), 22 p.,\nTo omgang efter:\n7 Marco Villa (ITA) - Marc Hester (DEN), 25 p.,\n8 Andreas Müller - Christian Grassmann (GER), 18 p.,\nFem omgange efter:\n9 Dimitri De Fauw - Wouter Van Mechelen (BEL), 66 p.,\n10 Kenny De Ketele - Steve Schets (BEL), 44 p.,\n11 Steven Deneef - Ingmar De Poortere (BEL), 7 p.,\nSeks omgang efter:\n12 Martin Liska - Jozef Zabka (SVK), 8 p.,\n13 Matthé Pronk - Aart Vierhouten (BEL) 6 p.\nPython Pro: Udvider til Norge\nPr. 1. december 2006 åbner Pyton Pro en salgs- og distributionskanal i Stavanger Norge.\n”Python Pro sælger allerede en hel del cykler til norske kunder, men dette salg kunne givet vis være meget større, hvis vi var lokalt repræsenteret. Vi har derfor besluttet at sælge og distribuere lokalt i Norge via et samarbejde med et lokalt norsk firma. Den norske distributør har allerede fået sine første leverancer og vil derfor være lagerførende fra første dag,” siger Leif Nielsen fra Python Pro.\nLæs mere på: www.pythonpro.no.\nUIV Cuppen: Danskerne godt med fremme\nDer er dansk deltagelse i UIV-cuppen i Gent, hvor Jesper Mørkøv (FIX-Rødovre) og Christian Ranneries (Team Pyton Pro Næstved) tørner ud for Danmark på de skrå brædder.\nJesper Mørkøv og Christian Ranneries kørte tirsdag første afdeling af UIV-cuppen i Gent, her kørte de sig ind på en 4. plads i parløbet.\n1. Michael Arends / Erik Mohs (Tyskland) 10 point\n2. Rene Schibli / Bruno Menzi (Schweiz) 8 point\n3. Steven Burke / John Bellis (England) 6 point\n4. Jesper Mørkøv / Christian Ranneries (Danmark) 5 point\n3 omgange efter:\n5. Niels Pieters / Denis Kreder (Holland) 4 point\n6. Beni Baumgartner / Tobias Baumgartner (Schweiz) 3 point\n7. Dave Mertens / Birger Lays (Belgien) 2 point\n8. Jackie Simes / Tayler Brown (USA) 1 point\nTeam Odense Energi: Kreutzfeldt og Ulrich forlænger\nTeam Odense Energi skriver kontrakt med Daniel Kreutxfeldt og Lars Ulrich for 2007.\n”Det er med stor glæde, at vi kan offentliggøre at Daniel Kreutzfeldt er at finde på Team Odense Energi i 2007. Daniel er en rytter med et stort potentiale, som her i 2006 havde en flot start, en stagnerende midtsæson for så igen at vise udvikling. Det bliver 2. sæson som eliterytter, og vi har stor tiltro til, at han vil udvikle sig,” forklarer teamchef Claus Rasmussen.\nDaniel Kreutzfeldt er med på banelandsholdet dog ”kun” som reserve, men kommer med til div. World Cups og får starter i bl.a. pointsløb, hvor han klarer flot.\n”Det giver meget erfaring, så når Daniel når næste udviklingsniveau, vil der klart blive noget at bygge på,” tilføjer Claus Rasmussen om Daniel Dreutzfeldt.\nDen anden rytter, som holdet i dag har skrevet kontrakt med, det er Lars Ulrich. En ung rytter på samme alder, som Alex Rasmussen, Kasper Linde og Jakob Dyrgaard (alle 22 år). Tidligere har Lars Ulrich kørte for FIX Rødovre og var bl.a. med til at hjemkøre et dansk juniormesterskab i holdløb på landevejen.\nLars Ulrich er ikke en banerytter, men vil nok komme til at bruge banen en del for bl.a. der igennem at udvikle sig yderligere.\n”Lars har ikke den store meritliste med sig, men det er vores vurdering, at han kan bibringe holdet stabilitet, og selvfølgelig vil er blive mulighed for at gå efter resultater også,” slutter Claus Rasmussen.\nOdder CK: Sikre sig to store talenter\nJacob Kodrup kører også for Odder i 2007, Kodrup har kørt i Odder siden 1997 og føler, det er det rigtige at fortsætte i Odder, da de kører mange spændende løb i udlandet. Kodrup vil i den kommende sæson prøve at tilrette lægge sæson lidt bedre en 2006, hvor han stort set kørte løb fra midt i marts og helt hen til ultimo september. Kodrup blev i 2006 udtaget til landsholdet 3 gange, først til Colliers Classic i Århus, der efter Thüringen Rundfarht og til sidst Danmark Rundt.\nMorten Høberg Nielsen skifter til Odder fra 1. januar. Høberg kommer fra Team GLS, han har kørt for dem i sæsonerne 2005 og 2006. Høberg er et af de største talenter fra årgangen 1988. Høberg skal køre sin første sæson som senior i Odder, men han har stor international erfaring. Høberg blev udtaget til verdensmesterskaberne i august måned i Belgien, og blev der en flot nummer 10 i linieløbet. Han valgte Odder blandt andet på grund af det internationale program klubben køre. Høberg havde i 2006 sæsonen flere flotte sejre, blandt andet vandt han 2. afdeling af Bell Cuppen i Odder.\nSportsdirektør Brian Henriksen glæder sig til at arbejde med både Kodrup og Høberg, men også de andre talentfulde ryttere Henriksen har lavet kontrakt med til den kommende sæson, teamet er oppe på 10 A.ryttere, ud de ovennævnte ryttere er det Lars Werenberg, Christian Moberg, Martin Adelfred, Kasper Eibye, Mads Rydicher, Morten Lambert og de 2 svenske ryttere Alexander Gustafsson og Erik Magnusson, begge ryttere flytter til Odder.\nLance Armstrong: Masser af uskyldige på dødsgangen\nTidligere syvfoldige Tour-vinder Lance Armstrong har overfor eurosport.com igen fastslået Discovery Channel holdets nul-tolerance holdning over for doping. Armstrong er stadig dybt involveret i holdet og samtidig også medejer.\n”Hvis en rytter på Discovery Channel indrømmer doping eller bliver taget i en test og dømt, så er det ud”, sagde Armstrong.\nSamtidig har han også en særdeles klar holdning til, hvordan testsystemet skal opbygges. Og han er alt andet end enig med de ideer som WADA pt. overvejer for at strømline testsystemet. WADA overvejer i øjeblikket at lade den fremtidige procedure være baseret på en enkelt urinprøve frem for den nuværende A og B prøve, der efterfølgende krydstjekkes for at sikre validiteten af resultatet.\n”Behovet for test er stort. Men hvis rytternes menneskelige rettigheder ikke beskyttes og respekteres, så vil systemet aldrig komme til at fungere. Hvis rytterne ikke selv tror på systemet og på, at de bliver behandlet retfærdigt, så bliver det rent luftkastel. Og i et så restriktivt system kan en positiv test være ensbetydende med livslang karantæne dvs. det samme som en dødsdom. Med andre ord: Hvis systemet ikke fungerer ordentligt, kan vi få masser af uskyldige på dødsgangen”, sluttede texaneren.\nT-Mobile: Hippiebus til salg\nStår du og mangler den helt rigtige julegave til folkevognselskeren? Det tyske ProTour mandskab T-Mobile går ind i brugtvognsbranchen og vil i morgen sætte et helt specielt køretøj til salg på den tyske udgave af eBay, fortæller cyclingnews.com.\nBilen er en specialbygget og -udrustet folkevognsbus fra 1968 med navnet ”Hilde”. Den er selvfølgelig lakeret i holdets let genkendelige violet/magenta farver, og startprisen på auktionen bliver 7.777 euro dvs. omkring 55.000 danske kroner. Overskuddet går til ”Schools for Africa”.\nBussen har været brugt i PR-mæssige sammenhænge siden 2005 og har blandt andet deltaget i Tour de France og Tyskland Rundt i år.\nT-Mobile købte samtidig med bussen også en 1968 Folkevogns ”boble”, som fik navnet ”Ulle”. Der forlyder ikke noget om, hvad der skal ske med den.\nGreg LeMond: Hårdere straffe til dopingsyndere\nUSA's første Tour de France vinder i 1986, 1989 og 1990, Greg LeMond, var gæstetaler på WADAs årsmøde i Montreal i starten af denne uge. Og han lagde ikke skjul på, at han går ind for den hårde kurs.\n”Hvorfor ikke livslang karantæne? Kun hvis en atlet tilstår og bidrager væsentligt til kampen mod doping, fortjener han endnu en chance”. sagde LeMond.\nLeMond tilskriver i samme åndedrag sine egne dårlige resultater mod slutningen af karrieren fremkomsten af EPO og andre avancerede produkter:\n”Dengang troede jeg, det var fordi jeg ikke trænede hårdt nok og kørte for få løb. Men siden da er jeg blevet klogere”.\nRoberto Heras: Mangler oplysninger om dopingprøve\nRoberto Heras blev under sidste års Vuelta a Espana testet positiv for EPO, men den spanske rytter har ifølge eget udsagn fortsat ikke modtaget de nødvendige oplysninger om B-prøven.\n”Jeg er blevet beskyldt for at være testet positiv for EPO, men jeg kender ikke detaljerne de nødvendige deltager,” siger han til den spanske avis MARCA.\nDen spanske rytter modtog en 20 siders rapport i forbindelse med A-prøven, men har endnu ikke modtaget nogen detaljeret beskrivelse af B-prøven.\n”Vi har efterspurgt det fire gange og nu vil vi forsøge en femte gang, men vi har endnu ikke hørt noget,” siger Heras, der føler sig ude af stand til at forsvare sig uden de nødvendige oplysninger.\nTeam CSC: Skriver kontrakt med Kolobnev?\nIfølge tuttubici.web har Team CSC skrevet kontrakt med Alexandr Kolobnev.\nDen russiske rytter har den seneste sæson kørt for hollandske Rabobank, hvor det bl.a. er blevet til en samlet fjerdeplads i Vuelta a la Comunidad Valenciana, hvor han også vandt 1. etape. Derudover er det blevet til en femteplads i Polen Rundt, syvendeplads i Sachsen Tour og en niendeplads i Rund um den Henninger Turm.\nFuerteventura-Canarias: Skriver kontrakt med Iker Flores\nDet nye spanske kontinentalhold har offentliggjort en et-årig kontrakt med den nuværende Euskaltel-rytter, Iker Galarza Flores.\nDen baskiske rytter blev efter en samlet sejr i Tour de l´Avenir udråbt til en af cykelsportens største talenter, men har siden aldrig fået det store gennembrud i det professionelle felt. Det blev dog i 2003 til en samlet 18. plads i Vuelta a Espana.\nDet nye spanske mandskab har ligeledes kontrakt med Adrián Palomares (Kaiku), Mikel Artetxe (3 Molinos Resort), Dailos Díaz (Orbea), David Bernabéu, Manolo Lloret, José Adrián Bonilla ( Comunidad Valenciana), samt de nyprofessionelle Antonio Piedra og David Belda.\nDanielle Nardello: Har fundet en ny arbejdsgiver\nIfølge La Gazzetta dello Sport har Danielle Nardello fundet en ny arbejdsgiver for den kommende sæson. Den italienske rytter har skrevet kontrakt med den italienske team-manager Davide Boifava.\nBoifava er nuværende team-manager for Androni Giocattoli-3C Casalinghi som næste år fusionere med Team LPR. Ifølge den italienske sportsavis skulle også Raffaele Ferrara have skrevet kontrakt med mandskabet.\nDanielle Nardello kørte i denne sæson for tyske T-Mobile, men den nye ledelse på mandskabet ønskede ikke at forlænge den italienske rytters kontrakt.\nGlud & Marstrand: Lasse Bøchman vender tilbage\nGlud & Marstrand Horsens har tegnet kontrakt med Lasse Bøchman for 2007. Lasse kørte også for Glud & Marstrand Horsens i 2005, men valgte at skifte til Team GLS i 2006.\n”Nu er Lasse tilbage, og jeg glæder mig meget til at arbejde med Lasse i 2007," sagde sportschef Lars Udby efter kontrakt underskrivelsen. ”Lasse er en meget stærk allround-rytter, som vi har store forhåbninger til ikke mindst i de udenlandske UCI løb, hvor Lasse kan udnytte både hans råstyrke og gode enkeltstart.”\nFrancesco Planckaert: Kontrakt med Flanders\nDen belgiske familie Planckaert, med de mangeårige og stolte cykeltraditioner, holder lige akkurat fast i den ubrudte linie af ryttere i det professionelle felt siden 1964 med det sorte af neglene, da Eddy Planckaerts søn, Francesco Planckaert, iflg. hans manager er i gang med at forhandle kontrakt med det lille belgiske kontinentalmandskab Flanders, fortæller Sportwereld.be i dag.\nI alt får holdet 13 ryttere i 2007 sæsonen. Én af dem er Marc Streel, tidligere Team Home - Jack & Jones rytter i 1999.\nDet lille mandskab har også fået nye sponsorer, der forekommer at være lidt i periferien af, hvad man normalt ser. Den mest prominente af de nye sponsorer er en virksomhed ved navn ”Babes Only”.\nClaus Michael Møller: Folk tror alligevel, vi alle er dopede\nDanske Claus Michael Møller, der i dag er 38 år og synger på sidste vers i karrieren hos det portugisiske hold Barbot-Halcon, kørte i 1994 sammen med Jesper Skibby på det hollandske TVM mandskab. Han afviser iflg. TV2s hjemmeside i dag, at doping var almindeligt på holdet.\n”Jeg har aldrig set det, og der var ikke nogen, der tilbød mig noget”, siger han. Han tror ikke på, at Skibbys bog vil flytte ret meget.\n”Det generer mig ikke, at Jesper har skrevet bogen. Det gavner omvendt ikke cykelsporten, men det skader måske heller ikke, for folk tror alligevel, at alle er dopede," konstaterer Claus Michael Møller.\nPaul Crake: Overført til Burwood hospital\nDen australske rytter Paul Crake, der styrtede på 8. etape af det New Zealandske løb Powernet Tour of Southland, blev i dag overført til Burwood hospitals rygradsafdeling. Der vil han blive, indtil lægerne giver grønt lys for hjemrejsen til Australien. Crake er i øjeblikket lam fra livet og ned.\nForude venter flere måneders genoptræning, før han kan cykle igen. Crake er i øvrigt også indehaver af rekorden for hurtigste opstigning i Empire State Building, hvor han løb opad de 1576 trin på 9 minutter og 33 sekunder. Cykelmæssigt var han i 2004 med på det australske VM-landshold i Verona. Han blev 3’er i sidste års åbne australske mesterskab på landevej, og i år blev han nummer 2 på 4. etape af Tour Down Under.\nHvis du ønsker at sende en opmuntrende e-mail til Crake, kan det gøres via det australske cykelforbunds hjemmeside på www.cycling.org.au\nFlexpoint: Forlænger frem til Beijing 2008\nFlexpoint har forlænget deres hovedsponsorat med dameholdet Buitenpoort - Flexpoint frem til OL i Beijing i 2008. Holdet ledes af kæresteparret Jean-Paul of Poppel og Mirjam Melchers og har haft stor succes i 2005 og 2006, hvor danske Linda Villumsen har kørt i de to forgangne sæsoner, men fra næste sæson er det slut. Linda skifter nemlig til T-Mobile, mens holdet var alligevel dobbelt danske islæt, da både Trine Schmidt og Mie Bekker Lacota skifter til holdet.\nManager Jean-Paul van Poppel er naturligvis glad for kontraktunderskrivelsen med Flexpoint for de næste to sæsoner.\n”Aftalen med Flexpoint er helt optimal for de næste to sæsoner, og holdets eksistens er dermed sikkert for de næste to sæsoner.\nTeam Flexpoint har skrevet kontrakt med i alt fire ryttere for næste sæson Loes Markerink, Iris Slappendel, Mie Lacota og Trine Hansen.\nHoldet bliver dermed: Annette Beutler, Loes Gunnewijk, Britt Jochems, Luise Keller, Mie Lacota, Susanne Ljungskog, Loes Markerink, Mirjam Melchers- van Poppel, Amber Neben, Madeleine Sandig, Trine Schmidt, Iris Slappendel og Suzanne Van Veen.\nDagens auktioner starter den 22. november kl. 10.00 og afsluttes den 16. december kl. 20.00


Vejen til Linus\nI januar 1998 besluttede vi os til, at nu ville vi gerne have børn. Vi var begge 26 år, og var i gang med hver sin forskeruddannelse (inden for henholdsvis samfundsvidenskab og astrofysik). Det ville måske ikke være så perfekt planlagt, men hvornår var børn det, tænkte vi, og vi havde lyst nu. For mig var det en stor beslutning, og det virkede meget virkeligt, at nu fik vi et barn. Vi havde jo hørt rigtigt meget om prævention, mens vi voksede op, og jeg havde indtrykket af, at det ville gå ret hurtigt at blive gravid. Sådan skulle det ikke gå. Det blev starten på en 6 år lang kamp for at få ønskebarnet.\nVi gik i gang som folk er flest – på naturmetoden, og den ene måned gik efter den anden. Hver måned var en nedtur, når menstruationen kom fuldstændigt regelmæssigt. Af og til købte vi ægløsningstests, som viste positiv på de helt forventede tidspunkter. Vi prøvede hver dag, hver anden dag, flere gange om dagen, med stabler af puder under, men lige lidt hjalp det. Vi passerede den ene statistiske grænse efter den anden, og hen af vejen indså vi, at der nok var noget galt – at vi skulle have hjælp. Jeg var for længst holdt op med at vente med at købe bind til sidste øjeblik i grænseløs optimisme omkring ”projektet”. Da der var gået ½ år, spurgte jeg min læge, om det var normalt, at det tog så lang tid (ja, man kan smile lidt over min naivitet på det tidspunkt), og hun sagde, at alt op til 2 år var normalt. 2 år! Jeg var målløs, så lang tid kunne jeg da ikke vente. Da vi havde passeret 1½ år (hvorefter 90% er blevet gravide), og jeg stadig ikke var blevet gravid, ville vi i gang med at blive undersøgt. På det tidspunkt havde vi folkeregisteradresse i hver sit land (Danmark og Sverige), og hørte derfor ikke under den samme sygesikring. Man kan kun blive undersøgt som par, så vi ventede til jeg også skiftede folkeregisteradresse til Sverige i november 1999, da vi flyttede til Stockholm pga. arbejde.\nI foråret 2000 begyndte vi udredning på Octavia-klinikken i Stockholm. Det tog det meste af foråret, fordi der kun blev foretaget en undersøgelse i hver cyklus. En udredning er en lang proces, hvor mange forskellige ting undersøges. Jeg fik taget blodprøver for at se, om mine hormonværdier var normale, og andre prøver for at se om jeg havde haft ægløsning. Det så normalt ud. Jeg tror også, det var i den forbindelse, at jeg blev vaginalskannet første gang (jeg kan nu sige, at man kan vænne sig til meget, og at det oven i købet kan blive ren rutine). Der var ingen sammenvoksninger i mit underliv, og alt så ganske normalt ud. Jeg fik også lavet en HSG, som skal vise, om der er gennemgang i æggelederne. Dette kan være en meget smertefuld undersøgelse for nogle, men det var det ikke for mig. Jeg fik sprøjtet kontrastvæske op, og derefter skannet, og der var gennemgang i begge æggeledere. Min mands sæd blev sendt til analyse, og kom tilbage med fine karakterer. Der var absolut ingen problemer der. Hver undersøgelse viste, at vi var helt normale på alle måder, og at der ikke var nogen grund til, at vi ikke skulle kunne få børn. Ikke desto mindre havde vi nu forsøgt i 2½ år, så noget måtte der jo være i vejen.\nDa vi var nået så vidt, fik vi diagnosen uforklarligt barnløse, og blev skrevet på venteliste til insemination og IVF-behandling. I Sverige var der på det tidspunkt over 2 års ventetid på IVF, så det ville vi under alle omstændigheder ikke kunne nå. Vi skulle flytte hjem igen i december 2001, så vi satte vores lid til insemination. Vi var henvist til Huddinge sygehus, men da vi ikke havde hørt noget om insemination efter sommerferien 2000, ringede jeg derind. De havde ikke i sinde at lave insemination på os, og i første omgang kunne jeg ikke engang få en forklaring på hvorfor. Det viste sig, at de ifølge en sygeplejerske sandsynligvis anså sædprøven for for dårlig. De havde dog selv givet den topkarakter, og vores gynækolog på Octavia forstod heller ingenting. Efterfølgende har vi fået at vide, at Huddinge generelt ikke laver inseminationsbehandlinger, fordi de anser det for at være spild af ressourcer, når sandsynligheden for succes kun er 10-15%. Vi blev i stedet henvist til Sophiahemmet i Stockholm, hvor de gerne ville lave insemination på os.\nDet hedder sig, at der ikke er ventetid på insemination (og at det er gratis i øvrigt). Det passer ikke helt. Jeg nåede at få en mild hormonbehandling (pergotime i to gange 3 måneder med 2 måneders ophold), inden vi kom i gang med insemination. Første inseminationsforsøg foregik i marts 2001, og blev en eklatant fiasko. Lægen kunne ikke finde op i min livmoder og måtte efterlade det hele i livmoderhalskanalen. Vi slap for at betale de 1500 SEK, en sædoprensning koster (og man laver ikke behandling uden sædoprensning, så det der med gratis er vist en sandhed med modifikationer). Vi fik i alt lavet to inseminationer, og hver gang fik jeg pergotime for at lave en rigtig fin ægløsning. Det havde ingen som helst effekt. Ved 3. inseminationsforsøg var der en follikel (ægblære), som ”hang over” fra sidste cyklus, og behandlingen blev afbrudt. Derefter kunne vi se frem til 3 måneders ventetid, før vi kunne komme i behandling igen. En enormt lang og uproduktiv sommerferie lå foran os. Derfor valgte vi, at når vi kunne komme i gang igen i august 2001, ville vi købe et IVF-forsøg for den fyrstelige sum af 30.000 SEK.\nSom sagt, så gjort. Vi gik i gang med standard lang IVF-behandling i august. På 21. dag i cyklus starter nedregulering på næsespray. Dette gøres for at standse enhver naturlig hormonproduktion, så man så at sige sættes i en kunstig overgangsalder. Derfor er der også mange, som oplever meget ubehagelige humørsvingninger, ligefrem selvmordstanker, hedeture, søvnproblemer og meget mere, som typisk også kan forekomme i overgangsalderen. Jeg blev lykkeligt forskånet for disse bivirkninger, og har faktisk aldrig haft nogle gener af IVF-behandling (endnu). Derefter kommer menstruationen, og når man er helt nedreguleret (i Sverige konstateres dette via en blodprøve, i Danmark sker det via en skanning af æggestokkene), begynder opreguleringen, samtidigt med at nedreguleringen fortsætter på nedsat dosis (man skal jo stadig sørge for, at der ikke sker noget ”normalt”). Opregulering kan ske på forskellig måde. I Sverige fik jeg Gonal-F, som tages gennem indsprøjtninger i maveskindet. Det er lidt besværligt, fordi man selv skal sidde og blande tørstof og væske og rode med forskellige hætteglas, men det bliver rutine. I Danmark har jeg brugt puregon-pen, som fyldes med små ampuller, også til indsprøjtning i maveskindet, men som ligner dem man bruger til insulin, hvis man har sukkersyge. De er umiddelbart lidt nemmere at bruge, fordi man ikke selv behøver at sidde og blande og fylde i engangssprøjter. Opreguleringen koster det hvide ud af øjnene, man når aldrig at betale fuld pris for det. En enkelt puregonampul koster f.eks. ca. 3000 kroner, og holder maksimalt 3 dage, lidt afhængig af dosis. Opreguleringen indebærer, at man danner langt flere æg end normalt. I Sverige dannede jeg 7, i Danmark har jeg foreløbigt dannet 10 og 19 æg i to forskellige behandlinger. Når folliklerne (der hvor æggene sidder) er omkring 18-20 mm i diameter, tager man en ægløsningssprøjte (profasi eller pregnyl), som modner æggene og gør slimhinden klar til at modtage dem. Så venter man et døgn, og så tages æggene ud. Jeg vil spare jer for detaljerne ved denne proces. Samme dag afleverer manden sit bidrag, og så venter man et døgn til. På dette tidspunkt skal det så vise sig, om nogle af æggene er blevet befrugtet, og om der er to gode til ægoplægning. Æg kan blive befrugtet på to måder: Enten ved almindelig IVF, hvor man lægger et par 100.000 sædceller rundt om hvert æg i petriskålen, og så finder de selv ud af det (det er den metode, som altid er blevet brugt i vores tilfælde), eller hvis der er få sædceller, ICSI, hvor man tager en sædcelle i halen, giver den et lille slag, suger den op og stikker den direkte ind i ægget. Der lægges aldrig mere end 2 æg op, med mindre det er et fryseforsøg, hvor man lægger 3 befrugtede æg op. Når æggene lægges op er de som regel 4-cellede.\nÆgoplægningen har for mig altid været et værre cirkus. Vi er efterhånden nået ned på ½ time med to læger, hvoraf den ene skanner samtidigt. Første gang jeg skulle have lagt æg op tog det 1½ time med to forskellige hold læger og sygeplejersker. Jeg har stiftet et ubehageligt bekendtskab med både tangen og stiletten, og jeg skal altid have smertestillende medicin (rapifen) under ægoplægning. Jeg tror næsten, de efterhånden anser mig for lidt af en udfordring, men det er ikke nogen spøg for os. Efter ægoplægning følger 14 dages ventetid, hvor man tager progestan stikpiller 3 gange dagligt, for at øge chancen for implantation (at ægget sætter sig fast). I Sverige skal man derefter aflevere en urinprøve, i Danmark får man taget en blodprøve for at konstatere, om man er blevet gravid eller ej.\nTo dage før jeg fyldte 30 år i 2001, fik vi en negativ graviditetstest. Vi havde fået et æg frosset ned, og det kunne vi så lige nå, inden vi rejste hjem. Jeg var igennem en såkaldt dilatation (udvidelse) af livmoderhalsen inden, fordi det havde været så svært at lægge æg op på mig. Jeg blødte i flere dage, og det gjorde temmelig ondt. Vi fandt aldrig ud af, om det ville have gjort det lettere, for ægget overlevede ikke optøningen, og dermed var det forsøg afbrudt. På det tidspunkt traf jeg en beslutning, som fik stor betydning for det videre forløb. Jeg kunne simpelthen ikke tro, at vi skulle gennemgå dette alene, der måtte findes forskellige fora på nettet, hvor man kunne tale med andre i samme situation, og derved kom jeg i kontakt med barnløslisten, som skulle spille en kæmpe rolle i mit liv.\nPå denne e-mail-liste mødte jeg simpelthen piger af rent guld, som gik igennem det samme som jeg, som støttede, når man var helt i bund, som jublede, når det gik godt, og som kom til at betyde så meget for mig, at det ikke kan overdrives. Jeg mødte min bedste veninde på listen, og jeg mødte så mange andre, som jeg stadig har kontakt med i dag. Jeg er inderligt taknemmelig for al den støtte, de har ydet mig i tidens løb, det har reddet mig mange gange. En så langstrakt krise som ufrivillig barnløshed er, skal man ikke gennemgå alene. Det er i hvert fald min erfaring, at der er hjælp at hente, og man kan få venner for livet.\nTilbage i Danmark blev vi skrevet på venteliste til Riget, og der var ½ års ventetid. I mellemtiden kom vi med i et forsøg, som Herlev sygehus kørte på Symbion – IVM. Her tager man æggene ud før, de er modne, og eftermodner dem udenfor kroppen. Der er ikke ligeså gode chancer som ved IVF, og der er et større spild, fordi mange af æggene ikke overlever eftermodningsprocessen. Jeg gennemgik et forsøg, hvor jeg fik taget 6 æg ud, og der var 2 æg at lægge op. Behandlingen var en succes, men patienten døde, som man siger – jeg blev ikke gravid. De næste to IVM-forsøg jeg startede på, blev begge afbrudt af forskellige årsager: Først pga. forhøjet østradiol-tal, som indikerede, at jeg allerede havde haft ægløsning, og anden gang fordi, der kun blev taget et æg ud, som ikke overlevede eftermodningen. Derefter besluttede vi i samråd med lægerne, at IVM nok ikke lige var behandlingen for os, det var simpelthen for hårdt psykisk, og jeg fik det også meget dårligt af den forholdsvist milde hormonstimulering, IVM indebærer. Man skal tage østradiol-piller, og progestan stikpiller, og jeg blev meget deprimeret af østradiol-pillerne. De 14 dages ventetid var præget af depression og totalt mangel på tiltro til, at det på nogen måde kunne virke.\nSamtidigt var vi nu nået så vidt, at vi skulle til formøde på Riget, og snart kunne få lov til at ringe ind. Vi er nået til sommeren 2002. Vi kan ringe ind første gang i juli, da jeg får min menstruation. Man skal igennem et sindrigt telefonsystem, hvor kun de tre første kommer i behandling med det samme, resten må vente en måned til, og forsøge sig igen. Tredje gang er lykkens gang, da skal man igennem. Vi er faktisk endnu ikke blevet afvist på Riget, så enten har vi været smadder heldige hver gang, eller også er det lidt lettere at komme igennem, fordi de har større kapacitet, hvad ved jeg. Vores første IVF-forsøg på Riget gik i gang i slutningen af juli, og løb frem til sidste uge af august. Alt var perfekt. Vi skulle giftes, og alle forberedelserne gjorde os i langt bedre humør end tidligere, jeg fik akupunktur, og alt var lyst, varmt, dejligt og fuldt af håb. Jeg fik taget 10 fine æg ud, sat 2 op og frosset 3 ned, og alt så bare flot ud. Jeg var ude midt under bryllupsfesten med kjolen op over hovedet og puregon-pennen i højeste hug, så det kørte helt som det skulle. Jeg blev bare ikke gravid.\nVi kom igennem igen i oktober, og denne gang valgte vi ikke at fortælle nogen om behandlingen. Vi bildte folk ind, at vi var blevet afvist, for vi orkede simpelthen ikke at tale om det mere, håbet var på et absolut minimum, og jeg havde ingen tro på, at det nogensinde skulle lykkes. Jeg blev stimuleret til at danne 19 æg, og jeg valgte at udskyde blodprøven en enkelt dag, fordi jeg ikke kunne bære en negativ test på en dag, hvor jeg dels skulle til julefrokost og dels skulle i Holmens Kirke til julekoncert. D. 17. december 2002 testede jeg positiv for første gang i mit liv. Jeg var gravid og totalt målløs. Mit HCG-tal var 144. Jeg skulle nu bare vente til d. 8. januar for første skanning. Alt var fryd og gammen lige indtil d. 23. december, hvor jeg begyndte at bløde, og derefter styrtblødte i hele julen.\nJeg aborterede, og blev indlagt d. 30. december. De havde mistanke om en graviditet uden for livmoderen, fordi mit HCG-tal var skyhøjt (16.000), selvom jeg havde blødt i en uge. Man mente nok at kunne se en skygge i min højre æggeleder på skanningen, og jeg blev kørt ned til operation samme dag. Der var ingen ekstrauterin graviditet. Jeg blev åbnet og lukket igen. Det, der skulle have været en laparoskopi, blev til et langt kejsersnitlignende indgreb med dertil hørende ar. Jeg fik senere en udskrabning, som viste blastocystrester i livmoderen, og dermed konstaterede, at graviditeten havde siddet helt rigtigt, men bare ikke var fuldstændigt afstød. Der var ikke noget levedygtigt tilbage, men der havde siddet væv tilbage, som blev ved med at producere HCG og gendanne slimhinden. Til gengæld viste operationen en anden ting – jeg havde endometriose. Jeg havde ”chokolade-væv”, som de kalder det omkring blindtarmen og en knude på tyktarmen. Endometriose kan kun konstateres ved en kikkertoperation eller som her ved en udvidet kikkertoperation. Man kan ikke se det på en skanning. Jeg har aldrig haft mange smerter, bortset fra menstruationssmerter, så jeg var aldrig blevet undersøgt for det. Endometrium er slimhinden i livmoderen. Når man har endometriose, har man den samme slags slimhinde andre steder i kroppen, som på samme måde som slimhinden i livmoderen følger menstruationscyklussen. Det vil sige, at når man bløder fra slimhinden i livmoderen, bløder man også fra endomtriosevævet, blot typisk ud i bughulen, hvilket medfører store menstruationssmerter. Nogle er fuldstændigt invaliderede af smerter, andre mærker ikke så meget til det. Alle har ikke alle symptomer, alle er ikke ufrivilligt barnløse pga. det, og ingen ved, hvorfor nogle får det, og andre ikke gør. Efter al sandsynlighed indebærer endomtriosen i mit tilfælde, at mine æggeledere ikke fungerer eller i hvert fald har nedsat funktion. Det spiller ingen rolle i forhold til IVF-behandling, hvor man ikke skal bruge æggelederne til noget, men det gør det mere eller mindre umuligt for mig at blive gravid ved ”egen kraft”. Jeg gennemgik mange andre ting i forbindelse med aborten, men det vil jeg spare jer for her. Jeg var sygemeldt i hele januar måned og havde tabt tre kilo, da jeg blev udskrevet.\nNu havde vi en diagnose, og 15 befrugtede æg i fryseren. Første fryseforsøg blev gennemført så hurtigt som muligt i februar. Det viste sig, at jeg havde en dårlig cyklus, og at de måtte bruge 11 af vores fryseæg, bare for at få tre æg at lægge op. Jeg fik menstruation efter en uge, og det hele gik selvfølgelig i vasken. Andet fryseforsøg var fuldstændigt perfekt, alt gik simpelthen godt. Jeg havde menstruation d. 8. april 2003, og derefter blev jeg skannet, hvor den follikel jeg havde lavet var helt normal i størrelsen. De valgte at lave et såkaldt modificeret fryseforsøg, hvor de udover fryseæggene ville tage mit friske æg ud og befrugte det. Den beslutning skyldtes, at vi havde haft så dårlige resultater med de andre fryseæg, og kun havde 4 tilbage. Fryseforsøg foregår i en normal cyklus uden hormonstimulering eller nedregulering. Derfor går det jo meget hurtigere end almindelig IVF-behandling. Den eneste medicin, man får, er ægløsningssprøjten (profasi eller pregnyl). Jeg fik taget mit friske æg ud (uden bedøvelse), og min mand afleverede en sædprøve, og så ventede vi en dag. Næste dag viste det sig, at alle 4 fryseæg havde overlevet, og mit friske æg var blevet befrugtet. Der var noget at lægge op! Jeg fik lagt tre æg op d. 24. april 2003: Et 3-cellet fryseæg, som havde overlevet men ikke delt sig, mit friske æg, som havde delt sig til en flot 4-celle og et 5-cellet fryseæg, som havde overlevet og efterfølgende delt sig. Glade var vi.\nI løbet af de næste 14 dage, fik jeg menstruationssmerter flere gange. Hver gang tænkte jeg, at nu var det sket, nu havde jeg fået menstruation. Det føltes fuldstændigt lige sådan, men der kom intet blod. Det var i og for sig ikke usædvanligt, for jeg plejede ikke at nå at bløde inden blodprøven alligevel. Smerterne kom og gik, ikke så voldsomme som normalt, men alligevel blev jeg regulær trussetjekker i de dage, for jeg forventede hele tiden at se blod. På 14. dagen - d. 8. maj 2003 - tog vi på Riget og fik taget blodprøve, og så var det bare at tage hjem og vente, til vi kunne ringe ind og få svaret. Det er første gang, jeg nogensinde har taget en graviditetstest, inden jeg kendte svaret. Den blev positiv! Faktisk så positiv, at de to streger var lige kraftige. Vi var rystede og græd og lo på en gang, men hvad var HCG-tallet? Sidst havde det været 144, og det var jo ikke lykkedes alligevel. Jeg var meget nervøs, da vi ringede ind, men HCG-tallet var dejligt højt: 442. Jeg var gravid, og det var simpelthen så dejligt. Samtidigt blev vi ekstremt bange for, at det samme skulle ske igen.\nDe næste tre uger virkede som tre år. Vi gik små ture, fordi jeg fik ondt i lænden af at gå for langt. Jeg turde dårligt røre mig, og det var definitivt slut med at cykle eller bære tunge indkøbsposer eller lignende. Vi skulle til første skanning d. 30. maj 2003 kl. 9:45, og tiden indtil da, er de længste tre uger af mit liv. Vi var godt nervøse, da vi mødte op til skanningen, for vi havde eksempler på kvinder, som kom til første skanning, og så var fostret gået til. Jeg blev lagt op, og glæden ville ingen ende tage, da Linus’ lille hjerte for første gang blinkede til os fra skærmen. Vi skulle have et barn.


Cecilia Bartoli – hanshuttel.dk\n24. september 2015 / Hans / 0 kommentarer\nFor 20 år siden så jeg Cecilia Bartoli i et tv-program; allerede dengang var hun et stort navn og allerede dengang var jeg fascineret. Her til aften gav hun omsider koncert i Musikkens Hus sammen med det schweiziske ensemble I Barocchisti, der er stiftet og dirigeres af Diego Fasolis.\nNår vor tids største mezzosopran omsider besøger Aalborg, er der ingen vej udenom, også selv om billetterne koster en bondegård (for det gjorde de!).\nFra min plads i salen genkendte jeg min kollega Ivan Aaen, min historielærer Kirsten fra gymnasiet, en studerende ved navn Jens som jeg huskede fra min tid som hjælpelærer i matematik og som senere brugte sin fritid som forsanger i et grindcoreband – og AaBs sportschef Allan Gaarde.\nDet blev en meget smuk koncert i barokkens tegn. Det er musik fra en tid, hvor opera uanset nationalitet helst skulle synges på italiensk. Før pausen var der mest ouverturer og arier af Vivaldi – der som operakomponist er noget underkendt. Efter pausen var der orkestermusik og arier af komponister som jeg ikke kendte, bl.a. Raupach, Galuppi og Araia. Nogle af disse stykker musik findes på albummet St. Petersburg, der udkom sidste år.\nCecilia Bartoli har ikke bare en suveræn stemmepragt, hun har også en udstråling der er noget helt særligt. Det vidste jeg godt, men det er noget særligt at opleve det live. Med et enkelt blik og en gestus kan hun skabe en stemning og lege med den – opera er jo også teater. Mere end én gang kom vi til at smile, ja nogle gange le, undervejs: Da hun “gik i vrede” ved slutningen af en arie. Da hun kom ind på scenen iført et langt, langt slæb som en scenemedarbejder bøvlede med at folde ud, hvorefter Cecilia bare tog det af. Da hun i et ekstranummer havde et “skænderi” med en obo.\nFor der var tre ekstranumre. Det er noget man ikke ser så tit igen til en klassisk koncert. Jubelen og det stående bifald ville næsten ikke slutte. Nogle fra publikum gik inden koncerten var helt slut; de bør ærgre sig.\nJeg fik desværre aldrig købt et program – tak til Ivan for at lade mig få et kig på hans program efter koncerten!